Thih Hnuah Sualngaihchihnak Caan A Um Ti Lai Maw Billy Graham Lehnak – Chin World News Evening\nKan thih hnuah Pathian leiah mer thannak caan a um ti lai maw? Ka hawi nu nih cun thih hnuah sualngaihchihnak caan a um than te ko lai a ka ti i atu ahcun Pathian ka herh rih lo. Vancung cu ka kai thiamthiam te ko lai a ka ti. Zeitin dah ka chimh lai? tiah Bill Graham a hal.\nBill Graham bialehnak: Bible nih thih hnu ah sualngaihchihnak caan a um than te ko lai tiah cang khat hmanh a kan chim lo. Bible nih fiang tein a kan chimhmi cu minung cu voikhat a thi ding in khaukhih dih kan si cu hnuah biaceihnak hmaiah kan dir lai a ti Heb 9: 2. Atu ah Pathian kan herh lo i zeihmanh kan rel lo ahcun thih hnuah zeicaah dah Pathian cu kan i tuah lai ti lai.\nBible nih fiang tein ralrin a kan pekmi cu kan tuahsernak bantukin biaceih kan si. Nunnak cauk chungah a min tial lomi paoh cu mei tibual ah thlak an si lai a ti Biathlam 20:13,15. Thih hnuah caan tha a um than ti hrimhrim lai lo. Nihin kan tuahsernak hi biaceih tha kan hmuhnak le biaceih chia kan hmuhnak a si ko cang lai.\nNa hawinu cu thlacampiak ko. Pathian Thiang Thlarau nih a sualnak le a lungthin sualnak a theihter lai i Khrih ka herh timi a theihter te ko lai. Pathian nih a dawt ko. Pathian lawnglawng nih a lungthin le ruahnak vampang a khuai khawh i a thlen khawhmi a si. Pathian hal law na hawinu caah Khrihfa dawtnak le daihnak tehte tha an siter ko seh.\nNa hawinu biachim le ruahnak a khohcho ngaimi a lo nain a lungthin le a chunglei taktak cun a lawngmi a si. Khrih lawng nih daihnak le ruahchannak a pek khawh lai. A nunnak caah tehte tha na si khawhnak ding ah Pathian nih a hriamnam ah an hmang ko seh! tiah vawleicung minthang evangelist Rev. Bill Graham nih fianternak a pek. Ref: TCP.


Baibal Tuanbia: Pathian Miphun Nih Babilon An Chuahtak - Jehovah Tehte Hna Web Site\nMedia le Persia miphun hna nih Babilon an laknak in kum hnih dengmang a si cang. Atu cu zeidah a tlung cang zoh hmanh u! A si, Israel mi hna cu Babilon in an chuak cang. Zeitindah an luat ning a si? Aho nih dah a kalter hna?\nPersia siangpahrang Sairas nih a kalter hna. Sairas a chuah hlan kum tampi lio ah, Jehovah nih a profet Isaiah kha hitin a ṭialter cang: ‘Nangmah nih tuah seh ti ka duh mi kha na tuah lai.’ Hika i a chim bantuktein Babilon khua laknak ah Sairas nihcun a rak hruai hna. Media le Persia mi hna cu aa hung komi kutka in zan ah khualipi chung ah an lut.\nSihmanhsehlaw Jehovah a profet Isaiah nihcun Sairas nih Jerusalem le a biakinn sak ṭhan awk ah nawl a pek te hna lai tiah zong a chim ve. Sairas nih nawl cu a rak pe taktak hna maw? A si, a pek hna. Sairas nih Israel mi hna cu hitin a ti hna: ‘Atu cu Jerusalem ah va kal u law, nan Pathian Jehovah a biakinn kha va sa u.’ Cucaah Israel mi hna cu a chim bang in tuah awk ah an kal lio a si.\nSihmanhsehlaw Babilon i a um mi Israel vialte cu a hlat tukmi Jerusalem lei ah an kal kho dih lo. A hlat tukmi khuallam a si ko. Meng 500 (kilometer 800) hrawng a si i, a tampi cu cutluk hlami khuallam kal awk ah an tar tuk cang i, a zaw tukmi zong an um ve. Cun mi cheukhat an kal lonak sullam dang zong a um ve. Sihmanhsehlaw Sairas nih a kal lomi hna cu: ‘Jerusalem le a biakinn sak ṭhan awk i a kalmi hna kha sui le ngun le a dang laksawng zong pe hna u,’ tiah a ti hna.\nCucaah Jerusalem i a kir hnga mi Israel mihna sin ahcun laksawng tampi an rak pek hna. Culeng ah, Jerusalem a rak hrawh lio i Jehovah a biakinn chung in Nebukhadnezzar nih a rak lak mi hrai le kheng vialte zong kha Sairas nihcun a pek ṭhan dih hna. Cucaah a kal mi hna cu phorh pah awk thil tampi an rak ngei.\nThlali hrawng an kal hnu ah Israel mi hna cu Jerusalem khua kha an phan ṭhan. Cucu khualipi a rawhnak in le mi pakhat hmanh an um lo nak in kum 70 hnu bak ah a si. Sihmanhsehlaw Israel mi hna cu anmah ram ah an phan ṭhan cang nain, hmailei kan cawn te lai bang in caan har cheukhat an rak ngei ṭhiamṭhiam.\nHmanthlak chungah a langh bantukin Israel mi hna nih zeidah an tuah?\nIsaiah nih a chimmi Jehovah chimchung bia kha Sairas nih zeitindah a tlinter?\nJerusalem lei a kir ṭhan kho lomi Israel mi hna kha Sairas nih zeidah a chimh hna?\nJerusalem lei a kir mi hna kha Sairas nih zeidah a pek hna?\nJerusalem lei a kir ṭhanmi Israel mi hna cu zei can dah an rauh?\nRam ah mi pakhat hmanh an um lonak kum zeizat tiang dah a si?\nIsaiah 44:28 le 45:1-4 rel.\nSairas kong i chimchung bia a tling hrimhrim lai ti kha Jehovah nih a hlei in zeitindah a langhter? (Isa. 55:10, 11; Rom 4:17)\nSairas kong Isaiah chimchungmi bia nih Jehovah nih hmailei kong a chimchung khawhnak kong zeidah a langhter? (Isa. 42:9; 45:21; 46:10, 11; 2 Pit. 1:20)\nEzra 1:1-11 rel.\nJerusalem lei a kir kho lomi hna i zohchunhawk kha zul in nihin caan tling rianṭuannak ah aa tel khomi hna kha zeitindah kan “bawmh” khawh hna? (Ezra 1:4, 6; Rom 12:13; Kol. 4:12)


A Pasal Le A Fale Ka Zoh Hna Ah Ka Celh Ve Hrimhrim Lo Zo Ve Hna Hmanh Uh Zaangfak Taktak An Si Ko – Chin World News Evening\nJuly 18, 2019 July 18, 2019 Salai Van Theihtlei\nNizaan July 17.7.19, suimilam 4.30 hrawng ahkhan Champhai Dist chungah a ummi Dilkawn khua pakhat ah vanchiatnak faktuk an tuar tiah theih asi. An khua hi nikhua a chia i ruah biatak tein a sur i, ṭlek a tla i lo a kalmi ṭhlam chungi an um lio ah ṭek nih cun a denh/tlak hna i, a hmun ah nu pakhat Pi.Laldintluangi w/o Lalramnghinga a thi i, midang pathum cu chawnh biak khawh loin an lio asi tiah theih asi.\nRuah a suar tuak ruangah anmah bawmh chan dingin akalmi hna zong duhning an kal kho lo ruahnak a den hna i, tlawmpal cu an buai deuh tiah thieh asi. Ramkip ummi Khrihfa zumtu hna nih a nunnak a liammi Pi. Laldintluangi w/o Lalramnghinga hna chungkhar an ngaihchiatnak in Bawipa nih a hnemh nakhnga le, hliamhma a tuarmi minung pathum han zong Pathian nih damnak a pek hna i, thawngpang ṭha te zong kan theihnak hnga thlacamnak in bawm cio hna usih!\nṬek nih a tlakmi hna hi minung pali an si i, pali chungah mi tluangi i hi a hmun ah a nunnak a liammi asi i, midang pathum cu chawnh khawh loin an um ti asi. Atu cu an chawnhin an um cang ti asi. Thlacamnak in bawm rih ko hna usih! Pi.Laldintluangi w/o Lalramnghinga cu tuni ah vui asi i, a fale apasal le nih a pawngah ṭhut hnawhin an ṭah zaangfak taktak an si ko.\nBiakilh: Atu lio hi mizoram chung siseh, laitlang-kawlram ruah ti a tam lio te asi tikah khualtlung mi kal hna caah thinphan awk a um taktak lam a rawk, vawlei a cim ṭek atlak tikah thinphang ngaingai an si.Cucaah thlacamnak in bawm cio hna usih! Tantaakmi chungkhar Bawipa nih hnem hram ko hna seh!


Sagaing ramthen peng 8 ah minung 15 an thi – Lai Lungrawn Post\nAugust 7, 2021 August 7, 2021 admin Thawngpang\nSagaing ramthen peng 8 ah ni 7 chungah thahnawnnak in a thimi minung 15 an um Sagaing ramthen chung ah peng 37 a um mi chung ah peng 8 ah August 1 thok in August 7 tiang zarhkhat chung ah thahnawnnak ruang ah mining15 leng a thi mi an um cang tiah pawngkam hna nih an chim.\nHi an thih ning kong he pehtlai in Pension la cang mi Palek pakhat nih Sagaing Bell Taraw minung pakhat, Palee Kyang Win Du ah pakhat, Monywa Myawati veng le Nandawan veng ah pahnih, Khin Oo Yua Than khua le Mung Hlah khua ah minung 3, Yi Oo Ngiang Ni Kaan ah pakhat, Kaw Lyin 2, Kani 1, Buh Htla lyin Tun Thaw 2, Tan See 2 kan theih khawh tawk peng 8 ah ni sarih chung ah voi hleihnih mi thahnawnnak a um i a thi mi hi ninung 15 an si tiah a chim.\nA thi mi chung ah hin Khuabawi,USDP tanhtu, singcachim hna le mintheih lo mi micheu, thawng petu Dalaan tiah a min theih lo mi hna zong an i tel.\nAn thih ning cu meithal kuan hma, an lu ah hliam hma in a thi mi an si tiah Hmuhkhin thawngthanhnak in Sagaing ramthen palek zung riantuan pakhat nih a chim.\nHi bantukin i thah nak a chuah hi Sagiang ramthen khuakhang lairel nak hoatu U Mg Mg Lyin le tu lio Prime Minister U Myat Kyaw hna rian i thlennak an tuah hnu August 1 in August 7 chung a chuak mi i thahnawnnak a si tiah theih a si.\nHi kong ahhin Sagiang ramthen pawngkam thil kong le runvennak vuanci zung he a neih mi pakhat nih phungzulh ding le mipi nun himnak caah Security tam deuh kan chiah tiah a chim.Mah lawng si lo in mithah a chuah nak hmun khua hna i khuabawi cheukhat cu an rian i ngol ding in ca a tial mi an um len the chin post.\nBreaking News:Mipi le ralhrang i kah nakah ralhrang ceilak siizung an phan?


KAWL PARTY AN TLIN CUN CHINMI NIH KAN SUNGH DINGMI NGEIHCHIA NGAI ASI – The Chinlung Post\nKAWL PARTY AN TLIN CUN CHINMI NIH KAN SUNGH DINGMI NGEIHCHIA NGAI ASI\nAugust 29, 2020 admin Chin 0\nKanmah kan inn le kan lo ciacia ah Kawl party bual kan co ter than hna si cun Chin ram ah Pura a karh lai, Laimi chung in lu kawng tampi an chuak te lai. Thil man le nihlawh man hmanh tha te a tuaktaan kho lomi party cu maw mee kan pek len rih ko lai, sifah len ko maw nan duh? Kawl party kan tanh ko rih si cun kan Chin ram ah kan Miphun Ni simi Chin National Day nak in anmah kawl Titoih puai a sunglawi deuh lai.\nNikum zongah biatak tein Hakha khuachungah Titoihnak deu an sak i titoihnak an tuah len cang kha. KAWL an nunphung ka doh lo. Mah belte kan inn kan lo cia i miphun dang an nunphung a lartuk sual si cun cucu kan nunphung a tlaunak lam pakhat si. Caan a sau retmat cun a nolh beh te lai.\nRamdang ummi hmanh nih hi tluk kan Lai party tha kan pek ah ram chung ummi tal nih cun i fiang uh. Atu hi caan tha a si. Atutan i Lai party na tanh lo cun hmailei kan ram thatnak ding kong cu va ruat duh len hlah.Kum 5 chung NLD nih kan Chin ram a hruai. Tampi ram an sersiam nan ti a hman Cozah budget pekmi cu pei si fawm.\nTuan ding tluk in an tuan leh lo. Kawlram chung state kip NLD riantuannak zoh nak an tuahmi ah Chin ram santlai lo bik le mipi le cozah pehtlaihnak a derbik kan si kha. Kum 5 chungah zeitluk in dah ram a buai. Sandahpiah le thah nawn, ram chung ral a tam kahwh ning.Hakha Thar caah dinti an lak, nihin ni tiang minung thong tampi ruah ti pei an hman ko.\nCozah ti lakmi rinh awk a tha lo kum 4 leng ruahti an hman. Cucu maw cozah tha kan ti lai. Eidin man le ni hlawh kong ah tuak hmanh cozah tha kan ti lai maw? Pa tling nikhat a hlawhmi nih Voksa cuaikhat ceo a cawk khawh, anmah cozah zung kai cu khua maw caan ah an hlawh a kai nain rianhrang hlawh a hlangmi an nihlawh kai ti a um bal lo.\nCucu dinnak kan ti kho lai maw? Kan Lai kut chuak poh a man a kai lo, Kawl lei ra poh a man a kai dih. Cucaah Thil man le nihlawh man hmanh tha te a tuak tan kho lomi le mipi caah rian a ser kho lomi party cu mee pe ti hlah. Cattialtu: Tluang Ceu Thang\nTHAWNG HNIN THANG: MIPI THEIH IN SALAI LTT TUAH SERNAK PHUAN AHAU CANG\nAN PUAI NI LAWNGAH A NUPI SINING A THEIH, ATTHEN COLH BAK


CDF nih Thantlang ah Kawl Ralkap 1 an thah | The Chin Express\nCDF nih Thantlang ah Kawl Ralkap 1 an thah\nNizaan October 8 zingka 5-6am ah ram firtu Kawl Ralkap le ram dawtu CDF-Thantlang miralṭha hna cu zaamtakmi Thantlang khua chung ah an i do.\n“Ralhrang ralkap 1 kan thah. Kanmah CDF-Thantlang lei cu hliam tongmi kan um lo,” tiah CDF nih thawng a thanh.\n“Ralkap cozah saltang ralkap le palik pawl, mipi sin ṭan nan duh ahcun CDF-Thantlang nih lunglawm tein kan in cohlan hna lai i a himnak hmun tiang kan in thlah hna lai,” tiah zawnruahnak he thawng a thanh chih hna.\nKha hlan pipu chan in atutiang minung 10,000 hrawng nih kan hlumhmi ‘sui’ Thantlang khua cu an zaamtak dih cang.\nKan pawcawmnak dawr thil le inn zuat saṭhil vialte cu Kawl Ralkap nih duhpaoh in an thah ei hna.\nInn 20 leng an kan khangh piak cang. Kan pastor Cung Biak Hum telh in khuami tampi an kan thah.\nCNA biachimtu Salai Htet Ni nih, “Inn tampi kan sung cang, kan miphun harnak kan tong lawlaw cang. Tutan cu hnulei kir loin tei tiangin kan doh lawlaw cang hna lai. Tutan hi dothlennak a donghnak si cang seh, kan tei lawlaw cang hna lai,” ati.\nHmasa thawngpangThawngṭha: Europe Ramkomh Hluttaw nih NUG le CRPH a cohlan\nHnu thawngpangDr Sasa: France Hluttaw Sang nih NUG na cohlan caah ka lawm tuk


DHS (Lawahkah) An Phan Than Cang Lai, Nan Case Rak I Zoh Pah Cang Hna Uh – Chin Modern News\nPosted By: chinmodernnews January 23, 2019\nMalaysia, Chin ralzam chungin OPE/RSC interview a phi cangmi hna paoh (Lawahkah a hngakmi paoh) nih nan case tha tein rak i zoh cia cang hna uh Lawahkah interview tuahtu Officer (US’ DHS) pawl an rak phan than cang lai.\nUS Lawahkah interview tuahtu ding officers pawl cu atu thla dih (31 Jan, 2019) ah Malaysia an rak phan than cang lai caah phone tlaih le na case rak ralring cia cang.\nCun, midang min in UN a rak lutmi fraud case pawl, OPE/RSC a rak phi cangmi pawl hna interview tuah ding zongah (DHS’ special agency officers) pawl an rak phan ve lai. Annih belte cu March thla chungah a si te lai.\nMidang min in UN a rak lutmi (fraud case) pawl nih theih dingmi cu US cozah an in cohlan taktak cang hna timi cu a um rih lo nain, cohlan khawh than awkah DHS’ special agency officers te nih nan konglam dothlatnak an tuah hmasa hi a si.\n2017 kum lioah, Lawakah officers (DHS’ special agency officers) te nih fraud case zeimawzat cu interview an rak tuah cang hna nain, reject nak ca an rak pe hna i nawlnak ca tial an rak fial hna. (US’ DHS nih an hlawt cangmi hna cu nawlnak ca voikhat lawng tial khawh a si.)\nNawlnak ca an tialmi cu thla 8 hrawng a rauh hnu ah lehnak ca an pek hna. Lehnak phichuak ca an pekmi hna ahcun kan in reject thai hna ti siloin nan konglam kan dih kho rih lo, a herh ahcun biahalnak zong kan in tuah than khawh hna, asiloah phone zong in kan in chawnh than khawh hna tiah an ti hna.\n2019 kum cu US nih chin ralzam kan dongh lei a si cang caah papek bantukin kan kong an kan tolrelpiak, RSC/OPE a phi cuahmahmi hna zong nikhat ah minung 20 tluk an si hna.


Zualko:Rev.Dr. Hai Vung Lian nih mual a kan liamtak. – Lai Lungrawn Post\nZualko:Rev.Dr. Hai Vung Lian nih mual a kan liamtak.\nApril 27, 2021 April 27, 2021 admin Thawngpang\nThau mi chung chuak lak ah pacan taktak a simi kan pa Rev.Dr. Hai Vung Lian cu Sizung ah can sau ngai chung dam lo in a ih hnu ah April 26/2021, zanlei 2:15Pm ah hi Vawlei nunnak in a kan dinh tak cang.\nAmah hi Emmanuel Chin Baptist Church ah church pastor a tuan lio cuahmah mi a si. A nupi le fale 7 a tantak hna. Tantakmi mi chungkhar le Khrihfa bu dihlak kan ngaihchiat nak Bawipa tu nih kan hnem cio hram ko seh.\nRelchap duh mi hna caah:A rauh hlanah President Joe Biden cu President a tuannak ni 100 a tling cang lai. Jan 20 ah President sinak biakam a tuah i April 30 ah ni 100 a tling lai.\nWashington Post le ABC News nih US mipi nih ni 100 chung Biden riantuannak an hmuhning an lakmi cu thanhnak an ngei cang. US mipi tam deuh nih ni 100 chung Biden riantuannak cu an lungtling ngai ko ti a si.\nWashington Post nih a thanhning ah cun a lungtlingmi 52% le a lungtling lomi 42% an si. ABC News nih a thanhning ah cun a tlingmi 52% le a tling lomi 39%, a karlak 3% an si.\nUS mipi tam deuh nih ni 100 chung Biden riantuannak an lungtlinnak cu Covid zawtnak kong a tawlrelning ah a si. Asinain US-Mexico ramri kong le mipem kongah cun an lung a tling lo tuk tiah theih a si.\nUS mipi nuai 226 (million) renglo nih Covid khamnak sii chunh kho dingin a tawlrel khawhmi kongah cun Republican lei hmanh nih an lungtling ngai. Asinain zeidang kongah cunPresident Biden riantuannak a thazaang a der ngai ko tiah US mipi nih an hmuh The chin post.\nMindat kong ah:Salai lairam thang a khuaruahar cang.\nASEAN hruitu:Meeting nih kawlram caah’Tha hnem nak zeihman a chuah pilo.


Rev. Dr. Peter Za Hlun Thang Caah Na Thlacam Bawmh Kan Herh Hringhran Ko! – Chintanbo\nNA THLACAM BOMH KAN HERH HRINGHRAN KO.\nA nu he kan dawt tukmi fapa min chawng Rev. Dr. Peter Za Hlun Thang COVID in a zaw ve i a cei ngai. A tu hi Oxygen tiang peek a si cang. Faakpi in nan thlacam bomh kan herh ko hih!\nThla kan rak cam piak ko. A rauh hlan ah Bawipa nih damnak tlamtling a pek than ko lai. Kan biakmi Pathian damnak pe kho tu Bawipa nih damnak kan pek piak zau ko seh law. Ka pu thla kan in cam piak peng. Bawipa nih a rauh hlan ah dam nak in pe ko seh mu.\nNei te ahcun pei Q Centers kong ka ruah len cu tiah arauh hlan ah Bawipa nih damnak pe ko seh. Kan dam lo lio i dawtnaak he thazaang a ka pe pengtu, thla kan cam piak lai. Bawipa nih damnaak pe hram ko seh! Bawipa Pathian nih damnak tlamtling a pek ko lai.. Anih cu athlete asi ko i a tei cawlh lai.. ka zumhtuk. Get well soon.\nKa u Hlun…. na dam hrimhrim lai. Na dam zong a herh— kan khuatlang le miphun caah. Nang cu A rianthiang tuan in Amah aa bochan zungzalmi na si bang Amah Pathian thawngin na dam hrimhrim lai. Thla kan in campiak. Thla kan in cam piak peng hna..kanrak cam chinchin rih lai..Bawipanih dam nak pe zau ko hna seh.\nBawipa, na fanu/fapa hna damter zau ko hna mu. Nangmah sunparnak caah si ko seh. Faakpi in kan rak cam lai. Aize asi ngaitak aw, Dr. Peter Bawipa nih damnak tling inpe ko sehlaw. Thlacamnak in kan rak bawmh peng lai. Na sal ttha ah na hman mi na fapa dam nak ngei tu Bawipa,Pa Hlun dam nak pe hraam ko.\nSaya Peter caah thla kan rak cam ve. Bawipa nih damnak tling pe hram ko seh. Saya Peter na dam hrimhrim lai thla kan in cam piak cio ko mu. Kapu ka pu hlun cu Zeidah a lawhdeuh Thlacam nak in kan rak bawmh ciao lai aw…Na sal ttha ah na hman mi na fapa dam nak ngei tu Bawipa,Pa Hlun dam nak pe hraam ko.\nSAC ralkap nih Kani ah minung abu in a thahnawn mi hna kong U Kyaw Moe Tun nih UN Secretary sin ah chim


Yangon Ramtthen Pengkulh 3 Ah Kahdohnak A Chuak Tiah Tualchung PDF Nih An Thanh - The Chin Celebrities\nApril 11, 2022 hleicung@gmail.com Video 0\nApril 10 ah T.Y.F le PDF- Khayan , Fire Dragon operation a si mi Thongwa peng Aministator zung le SAC ralkap umhmun an khuarnak lentecelhnak hall cu 40mm in an kah. Cun No.6 sang ukbawi inn le No. 11 sang ukbawi zung zong kutcheh bomb in kan cheh tiah thawng an thanh. Hlaing Thar Yar ah hlawhfa pawl a namneh mi sehzung ngei pawl rawl an ei tawnnak hmun pawl cu zahan Sml 7:41 ah a lang in control mi bomb lung 5 in,\nKan puah YGN PDF nih thawng an thanh i zaan Sml 11 tiang kahdoh tawng theih a si. Zaan Sml 10:30 ah Hlaing Thar Yar Tamakone le Dagon Ayeyar highway lam pawng ah a fak ngai mi bomb puah thawng kan theih tiah tualchung mi nih an chim. April 8 zing Sml 5:30 zong ah khan Thanlyin peng yungdaw sang Minyecawsua lam ah ah aummi Mytel zung bomb kan puah tiah Urban Guerrilla Force Thanlyin-U.G.F Thanlyin nih an thanh i cu mission cu United Warrior Force he i bawm in an tuah mi a si tiah theih a si.\nCun April 10 zinglei Sml 3:48 ah Myandalay ramthen, Taungthar peng Taanphuzayat pawng ah Bohmu pakhat aa tel mi SAC ralkap motor cu a neih tein kan kah i ralkap 2 an thi tiah PDF nih thawng an thanh. SAC kuthman(a bawm tu) Kabalungtaung datsi dawr cu nihin zinglei ah bomb lung khat puah in ralrin nak kan pek tiah PDF nih an thanh.crd-the chin post. Mah hi s/videos/5 video a link a hi click.\nThawng dang relchap; Ukraine khualipi Kiev pawng Bozova khuate ah Ukraine civil mi a tomtom in an phum hna nak thlankhur pakhat April 9 ah kan hmuh ṭhan, tiah Ukraine nawlngeitu pakhat nih a chim.Hi hmun hi Russia ralkap nih an lak i zarhkhat hrawng umhmun an khuar hnu ah an chuahtak mi hmun a si, tiah a chim chih.\nAtu ah cun Russia ralkap kut in Kiev khuapi kam hmunhma khuapi le khuate hna cu Ukraine ralkap kut a phan ṭhan cang. Cu hmun hrawng ah cun Civil mi ruak a tomtom in an phum hnanak hmun/ thlan an hmuh pah lengmang caah ram kip nih Russia mawh an chiat. A hlei in Bucha khuapi ah civil ruak tamtuk hmuh a sinak kong ah Russia cu ramkip nih fak piin mawh an chiat.TCT\nFacang Tun Khat Le Chiti Pungkhat An Rak Chiah Mi Chung In Bomb A Puak Caah


Pi Aung San Suu Kyi Cu A Dam Lo Buin Biaceih Zungah An Chuahpi Cang - Chin Eleven News\nPi Aung San Suh Kyi cu nihin ရံုးခ်ိန္း September 14.9 2021 ah tazacuainak zungah a chuak kho tiah theih a si. Zahan kha zung ah cun president U Win Myint he chuah ding an si nain a dam lo i a thut khawh lo caah a kal kho lo. Nihin ah zung ah chuak than dingin an aunh caah nihin a chuak nak hi a si.\nZung a chuaknak kong le zeitin dah an cawlcangh timi cu theih ding a um rih lo zungah an chuahpi cang titiang lawng a thawngpang theih khawh a si rih. A tha lei nak in a chia lei deuh a si ko lai tiah mi tampi nih cun an zumh deuh a ruang cu SAC ralkap nih tinhmi neih in an tlaih mi a si caah fawitein mah an buaipi nak hi a fel kho lai lo tiah a chimtu an tam ngai.\nRelchap:US ram New York khuapi ah tuahmi NUG cohlannak le thapeknak langhternak ah U Kyaw Moe Tun nih “vawleicung ramkip ah ralhrangbu nih palai an ngeih awk hrimhrim a si lo” a chim.


Biden nih:A mah le a mah lam ai khar cang. – Onlinenungak\nBiden nih:A mah le a mah lam ai khar cang.\nUS thimnak ah teinak hmu ding in zumh aum bik tu Biden nih online in ram hruaitu upa hna he online biaruah nak angeih hna. Hi aruahmi hna tlangtar bik cu virus zawtnak kongah zeitin riant tuan lai ii minung nunnak caah himbawm nak a silai timi an si. Asinain aa timh tuah ning in thil a kal kho tilo caah online te tu in tonnak nawl an pek hi asi. A tangah fiangfai deuh in vun rel. Joe Biden cu US President tuan chung aa tim cang nain Trump nih nawl ngeihnak a kham piak tiah thawng kan vun theih tthan.\nA tang hi kan rak tial ciami asi:\nTuzing kan thawngpang thei mi cu khuaruahar taktak asi ko’Donald Trump nih Biden hi a tei hrimhrim lai kan tiko nain tuzing an hmuh mi vote thar zoh tikah Biden nih tamtuk in a tei rih hoi ko’Mah kong he pehtlai The Voice’S Of America nih Biden cu lawmpi nak zong a van chim cang’Biden nih 306 a hmuh than i Trump nih 232 a hmuh ve cun USA media ngan pipi nih Biden nih USA President cu a coh cang tiah thawngthanh nak zong a van tuah hi asi zei sipoah ah Pathian remruat a siko laidah Biden zong lawmpi cio ko hna u sih.


President Trump Nih First Quarter A Hlawn Vialte Covid-19 Dohnak Ah Pek Dih A Timh - Khuaruah Har News\nPresident Donald Trump cu American President an thim in tuchunni tiang hlawh a hmuhmi vialte pakhat hmanh amah caan a hmang bal lo an ram chung a herhnak hmun paoh hman awk ah a pek zungzal hna. Trump nih a chimmi cu ka hlawh la lo in ka nung kho mah caah cun ka hlawh dingmi phaisa paoh cu thildang aherhnak ah hmanter tawn hna.\nTutan zawng ah President Trump nihcun a hlawhmi cu tulio kan vawleicung akan buaiter dihtu Covid-19 dohnak caah pek dih a timh tiah theih asi. Mah kong cu Press Secretary Kayleigh McEnany nihcun Trump nih Annual salary $400000 ahmuhmi chung in $100000 cu U.S Department of Health & Human Services hna nih cun Covid-19 dohnak caah a donate lai tiah White House press briefing nakah a chim.\nHi bantuk thawngpang arak than hlan deuh ah President Trump nih biakinn i pumh nak kongkau ah biakinn awn a duhnak kong Governor hna sin ah nawl apek tlawmpal ah hi bantuk thawngpang hi langhter a si. March thla ah khan press secretary Stephanie Grisham nih President Trump nih 2019 kum chung a hlawh dingmi phaisa cu HHS caah donate arak pek cang tiah theih a si.\nMah lawng hmanh silo in President Donald Trump nihcun 2019 a hlawh mi phaisa cu Department of Homeland Security & the U.S Office Surgeon General caah a rak donate tthan cang tiah theih a si. President Trump bantuk i vawleicung rampi pakhat President a tuantu hna lak ah hmuh awk an um bak lo ti u sihlaw kan palh lem lai lo dah! A thil tuahmi zoh lengmang tik ah a ral tampi an um ko nain tu kum thimnak zawng ah tlin dawh thiam a si.\n← R.I.P: Nungak Ruatdiki Ruakvui Nak Vun Zoh Ahcun Lung A Fak Hringhran Ko Mu (+Video)\nNuva Kar Lak Ah Buainak A Chuak I An Pa Nih An Nu Namte In A Sawh I A Nunnak A Liam →\n2020 kum zuamnak hrangah fakpiin timhtuahnak atuahtu kawlram limpi Aung La Nsang\nThailand ram Gay(padawp) hna massage parlour chungah tlaih atongtu kawlram minung pali hna tonmi thil\nTingtampi cangai an khahnak Christmas tikulh konglam tawi\nLockdown Lio Caan Ttha Ah Lak In Dawhcahlo Tak Tak Thil Atuahtu Kyle Walker


76. MAW BETHLEHEM NANG KHUA HMETE ~ Chin Mission Church\n76. MAW BETHLEHEM NANG KHUA HMETE\n1. Maw Bethlehem nang khua hmete, Dai tein na um ziar ko! Naa hngilh karah nangmah cungin, Dai tein arfi an lan. A daimi na lam cung ah, Zungzal ceunak a tlang, Kum tam ruahchannak le tihnak, Nangmah ah an i tong.\n2. Maw nannih deirel arfi hna, Mithiang chuahnak kha chim u, Pathian thangthat in mi sinah, Daihnak um ko seh, ti in. Meri nih Khrih a hrin cang, Vancungmi an i pum, Mi hngilh lioah an rung tum i, Dawtnak in an rung zoh.\n3. Dai te in khuaruahhar bikmi, Laksawng cu a kan pek cang; Pathian nih a van thluachuahnak, Vawlei mi kha a cheuh hna. Leicung mi nih a rat thawng, An thei kho lo nain, Lungnemmi vialte lung chungah, Bawi Khrih cu a lut lai.\n4. A thiangmi Bethlehem Ngakchia, Kannih sinah rung tum tuah, Kan sualnak hlonh in kan chungah, Lut law nihin hring than tuah; Vanmi nih Khrismas lawmhnak, An chimmi thawng kan theih, Kan sin ra tuah, Kan sin um tuah, Kan Bawi Immanuel.


Daihnak le Lawmhnak Hmuh Khawhnak ca Lamhruainak\nREL KA DUH Cambodia Holh Chin (Hakha) France Holh Hindi Holh Italy Holh Japan Holh Karen (S'gaw) Korea Holh Mirang Holh Nepal Holh Norway Holh Poland Holh Portugal Holh Russia Holh Sinhala Holh Spain Holh Thai Holh Tuluk Holh (Chanthar Hmanning) Tuluk Holh (Hlan Hmanning) Vietnam Holh\nPa Lian cu a lungre a thei ngaingai. * Thil sining nih a lungre a theihter. A chungkhar a zohkhenh khawh hna nakhnga a hmunmi rian kawl aa zuamnak cu a sau ngai cang. A fale kha fimnak le a ṭha deuhmi hmailei nunnak ngei hna seh ti a duhpiak hna. Asinain mah cu a si kho lo dingmi a lo. Aa ruahchanh khawh bikmi cu ngandam tein um a si. Mah lawngah rian a ṭuan khawh peng lai, a chungkhar kha a zohkhenh khawh hna lai i inn hlan man zong a pek khawh lai. Asinain pakhatkhat a can sual ahcun a chungkhar kha ahonihdah a zohkhenh hna lai timi kongah a lungre a thei tuk.\nPa Lian i a nupi Sui Sui zong a lungre a thei ve. Atu hrawng an i pehtlaihnak cu a ṭha lo ngai. Pa Lian cu rianṭuannak in a ṭin tikah a ba tuk tawn. Sui Sui nih a fale kha ziaza ṭha le upatnak zeitindah langhter ding a si timi a cawnpiak hna tikah Pa Lian nih ka bawm seh ti a duh nain a fale caah caan a pe kho hna lo. Amah le Pa Lian atu le atu an i sik lengmangmi zong a lung a ṭha lo. Cutin an i sikmi cu an fale ca zongah a ṭha lo. Mah lengah an fale pakhatkhat an dam lo ah tah zeitindah an tuah lai? Sii thlopnak le siizung umnak caah tah tangka khoika in dah an hmuh lai? A cang khomi thil hna kha Sui Sui nih ruahhmanh a duh ti lo!\nPa Lian le Sui Sui nih an sangah a ummi hna i an sining zong a hlan bantukin a si ti lo kha an hmuh. Mi pawl zong pakhat le pakhat caan tlawmpal lawng an i pe kho cang hna i Pa Lian te nih an uar ngaimi ṭuanṭi duhnak lungput zong a um ti lomi a lo. An theihhngalhmi hna zong anmah bantukin harnak an ton vemi le hmailei caah an lungre a theih vemi kha an hmuh. Aho sin hmanhah lungdaihnak taktak a um ti lomi a lo. Mah buaibainak hna caah tawnghtham khawh ning hmu in daihnak le lungsinak hmuh khawh a si ahcun zeitlukin dah a ṭhat hnga tiah Sui Sui nih atu le atu a ruah tawn. Pa Lian le Sui Sui cu an i zuam tuk ko nain an i zuamnak vialte cu san a tlai lomi a lo.\nNikhat cu Pa Lian le Sui Sui nih an tonmi buaibainak kong kha an i ruah.\nPa Lian nih “lungdaihnak le lawmhnak hmuh khawhnak lam hmu kho u sih law zeitlukin dah a ṭhat hnga?” tiah a ti.\n“A si! Kei zong mah kong cu ka ruah ve. Kan tonmi buaibainak vialte hi tawnghtham khawh ning a um ko lai” tiah Sui Sui nih a leh.\n“Asinain nunnak kong he aa tlaimi biaknaklei zumhnak le ruahnak hna cu tampi a um. A zapi tein cun kan hlathlai khawh lai lo caah lawmhnak a pe khomi lam cu zeitindah kan hmuh khawh lai? Mah lengah nunnak ah tonmi buaibainak caah tawnghtham khawh ning a um tiah ahopaoh nih an ti. Asinain zeihmanh nih minung kan nunnak hi a thleng kho taktak hlei lo ti cu nang zong na hngalh ko. Kei cu tawnghtham khawh ning kawl zong hi man a ngei lai tiah ka ruat lo” tiah Pa Lian nih a ti ṭhan.\nPa Lian nih a chimmi kha Sui Sui nih a cohlan ko nain an chungkhar caah bawmhnak cheukhat hmuh a duh tuk. Zeitin a si hmanhah bawmhnak hmuh khawhnak lam khatkhat cu a um ko lai tiah a ruah.\nNang zong Pa Lian le Sui Sui nih an tonmi buaibainak bantukin thil cheukhat caah na lungre a thei ve ko lai. An tonmi buaibainak hna cu vawleicung pumpi ah ton tawnmi a si. Hmunkip ah a ummi hna nih a ṭhami ngandamnak, lungdaihnak le a nuammi chungkhar nunnak kha hmuh an duh. Asinain mah vialte hmuh khawh ding timi cu a har tukmi a lo. Daihnak le lawmhnak hmuh khawhnak lam cu hmuh khawh a si hnga maw?\n^ cat. 2 Mah cauk ah aa telmi a kong hna cu nuva tuah hnih kar i biaruahnak phun in ṭial a si.


Inter Milan nihcun midfielder Eriksen cu pound 17 million in an kawh cang - Khuaruah Har News\nSerie A club Inter Milan nihcun Denmark midfielder thiam tukmi pakhat Christian Eriksen cu poud 17 million hmangin an kawh khawh cang tiah theih asi. Tottenham Hotspur ah dirhmun tha tukin arak cawlcang tawntu Christian Eriksen nihcun England ram in Italy leiah a mer ruang mang cang.\nInter Milan nihcun midfield leiah thazang chap dingah an ruah chan nak mitthlam cu Eriksen nih hin a tak ah atlinter kho ngha dek maw. Tu Season ah cun Inter Milan nihcun athabik mi dirhmun an phan dengmang cang timi cu theih khawh asi.\nAn Coach Conte hruainak tangah Inter Milan nih hin vawleicung bawlung chuih thiam minthang asimi Lukaku le Sanchez tibantuk hna cu tutan Season chungah an cawk khawh hna tikah hin mitampi mit thutnak an si kho cang. Christian Eriksen nih hin tottenham hotspur ah cun 2013 kum ah arak phan i an club hrangah hin goal 51 tiang arak khumh khotu vawleicung midfielder minthang pakhat asi.\nMah lawng siloin an club hrangah hin midang nih goal an khumh khawh nak dingah voi 61 tiang lawm mam arak bawmh khawh hna tikah hin player sawsawh cu asi hrim hrim lo timi alang khun. Tutan Season ah cun Inter Milan bawllung chuih ning cu zoh a dawh khatuk tawn.\nAfale pahnih pound (24000) in zuar a timtu nu cu palek nih an tlaih\nVawleicung Celebrity Hna Lak Ah Fan Ngeih Rang Cem Ah Pakhat Nak Dirhmun A Phan Mi Phyu Phyu Htwe\nKawlram: Kuhva Ei Mi Le A Zuar Tu Hna Caah Cun Thawngpang Chia Tak Tak A Si\nZualko: Malaysia Ah Kawlram Mi Pakhat Hri In Aiawk I A Nunnak A Liam Than\nSocial media ah catlang pakhat arak tarmi nihcun anunnak tiangin alakter


Trump nih China cu ceilak in a phomh cang. Biden caah ruahchan awk a umti lo – Thechinlungnews\nTrump nih China cu ceilak in a phomh cang. Biden caah ruahchan awk a umti lo\nPosted By: hrangliankap November 17, 2020\nTrump nih Joe Biden cu tu tiang conceded a tuah duh lo, Joe Biden le Obama nih Trump cu he tiah an soisel, phomh lio a si. Trump nih a rak chim cia bantuk in Joe Biden hi President a si ah cun, America hi China tangah kan um lai tiah a rak chim peng\nBiden hi media nih elect President tiah an auh cang. President legal fights team pawl nih zeitindah rian an tuan lai, Judges 5 thar a thim than hna i, zeitindah rian an tuan lai ti hi vawlei cung ramkip nih cuanh a si cang\nJoe Biden hi Foreign policy ah zeihman a si lo ti cu politics kum 48 politic rian a tuan chung in theih a si cang. Reports a luh ning ah cun President Trump nih China zaangfah a tim bak lo, Kan hnung zarh ah khan China nih US tel lo in ram 15 he Free Trade Pact a tuah pi hna, China hi a thang thluahmah lai ti cu thei a si cang\nAxios nih senior administration officials sin in report a hmuh ning ah cun, Trump nih China\nhard-line moves tampi a ngei lai, China nih a tih bik mi cu US President Donald Trump hi a si.\nTrump nih China dantatnak a tuah ding mi ah report nih a langhter mi hna cu “sanctions or trade restrictions against more Chinese companies, government entities or officials, citing human rights violations or threats to U.S. national security” a tel lai tiah alanghter.\nJohn Ullyot, spokesman for the National Security Council nih a chim ning ah cun, “politically suicidal” / Beijing policy caah caan chia bik a tlung kho men tiin alanghter. Joe Biden caah cun lungreithei bak a si cang tiah mi tampi nih an chim\nRaymond James Financial Inc. analyst Ed Mills nih a langhter ning ah cun Trump nih hin Executive Order, Biden administration caah rian ttuan kho lo nak ding tiang hmanh a si kho tiah a chim. credit-RTK\nNote: Lih le hrokhrawl thawngpang tial kaa tim lo. Thawngpang ka rel mi le mi dang nih an ttial mi credit ka pek mi hna hi source a hmaan mi a si maw ti ka zoh hnuah mah hi cu a hmaan mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralrin tein ka ttial zong ah Source ka lak mi ah a hmaan lo mi a um kho mi a si.\nBe the first to comment on "Trump nih China cu ceilak in a phomh cang. Biden caah ruahchan awk a umti lo"


Tutan Thimnak Kongah Pu Sui Thio Biachim Mi Cu Khua Ruah Har Si – The Chinlung Post\nOctober 2, 2020 admin Chin, Uncategorized 0\nKhah Thim nak a nai A tulio mipi nih an ceihmai ngaimi Pu Sui Thio nih zeiruang ah dah mipi nih mee a kan pek hrimhrim lai I teinak ka hmuh hrimhrim lai tiah zumhnak a ngeihnak konhlam cu a phuan cang.Pu Sui Thio cu Zei ruang ah an ka thim awk a si ti mi biahal nak an tuah tikah a tanglei bantuk in bialeh nak cu a tuah hna.Kum 2015 in 2020 tiang ka tuanmi ahhin Hakha khuachung ah a herhbau katimi hi a tam ngaingai.\nCu chung ahcun a herhbau katimi zong tam ngaicu ka tuan hna. Bianabia ah sizung kalnak lam tete le lam aa kuih deuhnak hmun hna poh khi ka remh dih hna.Cun ka zunghmai le Dawrthar ti bantuk hna zong kan kau. Cun atu zong Semiang kam kan kua cuahmah lio. A ruang cu mi hi an siarem she tihi ka sadhu thah ngan bik asi.\nKa si khawh chung in ka rak izuam cun ka sikhawh chung in mi zawn ka ruat.Cun Hakha ka um thok in Pu Van Thawng he mithi inn ah kan kal lonak a um lo. Mah ti ka sikhawh chung ka cawl ka cang ve tik ahhin Hakha khuapi nih hin an rak kadawt cio zungzal mi ka si. Cun Hakha ah buaibai nak pakhat khat um caan zongah Sui Thio lawng nih phisin kan duh midang kan duhlo tiah an timi zong ka si fawn.\nCu bantuk in Hakha nih an dawt taktakmi ka si caah kum 2020 thimnak ahhin teinak hi ka hmuh hrim kolai tiah ka chim ngamnak hi a si tiah bia lehnak cu atuah.Pu Sui Thio a riantuan nak hi mipi nih kan rak theih khawhlo tiang in Chin ram caah thil tam taktak a rak tuan. A nih hi kan Chin ram ah Minister a tuanliomi zong asi. Kum 2020 thimnak ding caah Pu Sui Thio cu 100 % chungah 100 bak teinak hmuh ding in ready a si ko.\nNa Ttanh Mi Party Kha Phoih Ta In Kawl Le Kawl Lo Chim Lo In Na Mitbenh Kha I Benh Law Vun Rel Ta


Chinram I Ralhrang Nih Bomb Anchiah Minih AHliam Mi Hna Lakah Pakhat Athi – Chintanbo\nNovember 30, 2021 admin CHINNEWS 0\nMatupi Le Mindat Lampi cungah Pafa hna nih an lamh sual I an I hliam tiah CDF Midat sin in theih asi. Hi Pafa hna hi Mindat Matupi karlak meng 16 lam pial zawnah lamkam teah an zun zun an I timh lio ah bomb hi an lamh sual hi asi. Mindat IDP Sizung lei ah an kal pi cuahmah lio ah hin bia achim kho i a nun nak ca tuah cun thinphang asi lo tiah kan ruah ko nain Sizung phak lai teah Shock angah I Nov 30 zing lei Sml. 6 hrawng ah anunnak aliam tiah CDF Mindat in biachim tu Yaw Mang nih Yangon Khit thit sinah achim.\nBomb puah hnawh mi lak i Apa hi nunnak caah thinphang asi lo kan ti ko nain ruah lo pin athih tikah hi kan lau tuk ve, siizung an va phanh pi cang ka in CPR anpek cawlh ko nain anunnak an chanh kho ti lo, aruang cu athisen tak tuk arak chuah cang caah asi. Hngachia deuh hi Kum 2 hrawng minung asi I akutdong pahnih hi cu aum ti lo i atu hi siizung ah cun zoh khenh as. Operation hi angan pi cu kan sizung ah hi ah cu an tuah kho lo nain doctor te an um si ai zong aum i an i zuam cuahmah tiah CDF Mindat in biachim tu Ko Yawmang nih cun achim. Atu le tu te kahdoh nak achuah lengmang tikah ralhrang hna nih hin Lampi cung I aum mi khua pawl hna cu mei in ankhangh, an hrawh, thil mansung an fir dih cu pinah Khua pawngkam ah aador chung mi hna an um kal nak lam te kip ah Bomb hi vawlei tangah an phum dih tiah theih asi. Matupi le Mindat Lampi cu atu ah mipi kliveng tu ralkap(CDF Mindat) hna nih an rak khamkhawh deuh cang i atu ah an hmunhma cio te an rakhlam pah cang tikah CDF lei nih bomb rap anchiah mi cu an lak than cang hna i ralhrang lei nih vawlei tangah an phum mi bomb pawl tu hi thianh le lakthan khawhding ahar cang tiah Yaw Mang nih cun achim.\nRalhrang hna nih hin an um kal nak kip I zan an riahnak le anthut dir nak le lam pial kip ah hin bomb hi an chiah dih I cu caah bomb rap an kamh mi hi atang len rih lai, asi khawh chung in kan zoh kan kawl len ko nain ahar deuh bomb kawl nak seh kan ngei ve lo I vawlei tangdeuh ah an chiah mi asi caah ahar ngai. Kan mah lei nih kan chiah mi cu kan lak dih cang tiah Yawmang nih cun achim chap. Mindat le Matupi lam ah hin Ralhrang lei tank kaa 2 le Motor 75 in October 31 lio ah khan Matupi in an rak chuak I lampi thluangthluan CDF Mindat nih an rak kahhna caah kahdoh nak fak ngai in arak chuak, Matupi le Mindat hi Meng 97 aa hlat mi khuallam asi I Ni cheu lamkal asi, hi lam cu ralhrang hnanih zarhhnih chung an kal I CDF Mindat hna nih an kah hna nak ah hin ralhrang lei hi minung 70 hrawng cu anthi tiah CDF Mindat sin theih asi. Source: Khat Thit Media\nDothlennak Lungput; Dothlennak kan thawk hnu cun kan lungfahnak zong kan tei lai.Kan mitthli zong kan tei lai.Kan chawva zong kan tei lai.Kawl ralhrang kan tei hlan ah kan tei hmasa ding tamtuk kan ngei. A ruang cu kawl ralhrang hi Apple a hmin tikah amah tein vawlei i a tlak bantuk in cun a tla lai lo i kanmah tu nih tla lak in kah a hau mi ralhrang a si. Tei a herh hmasa mi kan tei tik ahcun Thantlang hi kawlram chung khuapi (Town) vialte lak ah a luat hmasa mi (liberated town) a si te lai. A tuar bik mi Thantlang nih teinak darkhing a tum hmasa te lai. Dothlennak a tuahmi le aa tel ve mi nih cun cu lunglut tal kan ngaih khawh a hau.\nChinram Chung I Ralhrang Nih Bomb Anchiah Minih Pafa Hna Hliam Hna


Australia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia – Thechinlungnews\nAustralia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia\nEsther Mee peknak caah Australia le Malysia lei in Esther fans pawl nih tangka an thawh mi cu Ks 2,500,000 a si. Mah ruangah Esther hi Grand Final a lut ti u si law kan chimh sual lai ka zum lo.\nPathian dawtnak le velthawng, chungkhat dawt tu, We Love Group, pumpak in dawt tu, le ramchung ram leng um dawtmi vial te hna; nan tha pek nak, nan kutcak in nan ka dir pi nak, nan retheih in na kawlmi chung in vote nan ka pek nak le, keimah ca lawng silo in miphun dawtnak tel bu in, kaa zuam nak le ka hlasak nak chung ah hi tiang nan ka phak ter caah kaa lawm tuk.\nPathian zong a min ka thang tthat. Nan mah tel pi lo nak in tei khawh mi le phak khawh mi asi hrim hrim lo. Ka thazang le ka ruahchan nak nganbik nan si ko. Grand Final asi cang i, nan tha pek nak le bomhnak tampi ka herh rih- ka si khawh tawk in kaa zuam rih lai, dawt tu nih nan ka tel pi peng nak lai toidornak in kan sawm tthan hna.\nပထမဦးစွာဘုရားသခင်ဂုဏ်တော်ချီးမွမ်းပါတယ် သမီးဘာပြောရမှန်းတောင်တကယ်မသိတော့ဘူး ညီမကို စိတ်ပူပြီး ကိုယ့်ရဲ့ချွေးနဲစာထဲကနေ voting တွေ အများကြီးပေးပီးတော့ Grand Final ထိရောက်အောင်ခေါ်ဆောင်ပေးသွားတဲ့ ကျေးဇူးရှင်များ မြန်မာတစ်နိုင်ငံလုံးက မိဘပြည်သူများနဲ့ ပြည်ပမှာ ရှိကြတဲ့ မိဘပြည်သူများရဲ့ ညီမအပေါ်ထားရှိတဲ့ ချစ်ခြင်းမေတ္တာတွေက ဘယ်အရာနဲ့မှ နှိုင်းယှဉ်လို့မရဘူးဆိုတာ ဒီည သိလိုက်ရပါပြီရှင့်\nညီမအကောင်းဆုံးကြိုးစားသွားပါ့မယ်ရှင့် Thank you for all your supports May God Bless You All ကျေးဇူးတင်ထိုက်သူအားလုံးကျေးဇူးတင်ပါတယ်\nBe the first to comment on "Australia lei in Esther Mee peknak caah tangka an kuat mi a tam bak ko hi. Esther nih lunglawmnak a chimh mi bia"


Pathian Duhmi Tipil Innak: Thiangthlarau In Tipil Inglo Mi Nih Cun Thiangthlarau Hmuhsaknak An Ngei Kho Lo – Chin World News Evening\nMatthai 2:11: Nan sualnak nan I ngaichih cang ti hngalhnak ah kei nih cun tipilnak kan pek hna; sihmanhsehlaw ka hnu I a ra lai ding pa nih cun Thiang Thlarau le mei in tipilnak an pek hna lai.\nPathian Duhmi Tipil Innak: Tuzing ni ceu dawh ah lawmhnak he can sung a kan phak ter than tu cungnungbik, thangthat awktlak, kan Pathian a min thiang thangthat si ko seh. Bawipa he nun cu a nuam i a nuam hringhran. Vawlei harsatnak phunzakip chung ah hnangamnak a kan petu kho tu thiangthlarau nih a thar in lam ka hmuhsak than ko seh. Pathian biathiang i hrawm than hna usih:\nBawipa nih a bia thluachuahnak kan pekpiak ko seh. Khrih ah dawtmi u le nau hna: ngai hmanh usih, Johan nih cun ti in tipilnak a rak pek hna sihmanhsehlaw kan Bawipa Zisuh Khrih tu nih cun thlarau in tipilnak a kan pek. Hi tipilnak a ingmi hna cu Khrih thihnak le thawhthannak aihram mi hna hi kan si. Cu cu a nungmi zumhnak aihrawm mi hna nun kha chim duhmi a si. Khat lei in kan chim a si ahcun a zumhnak kha tuahsernak in a langhtermi nun kha chim duhmi a si. Biatak a si mi Kri chung i nunnak hram kan sih khawhnak dingah cun thiangthlarau in tipilnak ngeih kan herh.\nThiangthlarau in tipil a inglo mi nih cun thiangthlarau lam hmuhsaknak kha an ngei kho lo i Khrih cu a dawt in an daw kho lo. Khrih dawt kan ti mi cu a nawlngaih hi a si ko. A cheu nih Khrih cu ka khamhtu le ka Bawipa ah ka cohlan ko nain a nawl a ngaih tunglo ahcun a chung ah thiangthlarau in tipilnak an ngeih lo caah a si i a zumhning kha Pathian bianing in zumhnak hman a si lo ti kha a tuahsermi nih a langhter. Khrih duhnak kha an tuah kho lo, phundang in kan chim ahcun an chung ah tuah kho tu Thiangthlarau an ngeih lo caah a si.\nKan Bible thiangah Thiangthlarau tipil innak hi Matthai 2:11, Mark 1:8, Luke 3:16, John 1:33 Lamkaltu 1:5 ah le 11:16 ah kan hmuh hna. Thiangthlarau in tipil a ing cang mi nih cun an nunnak dihlak kha Bawipa an pek i chung lei ah thiangthlarau in tipil an innak thawngin an chung ah a nungmi thiangthlarau thawnnak nih cun a uk hna i taksa in a ra mi thawnnak siloin chunglei in a ra mi Thiangthlarau thawnnak in le nunnak dihlak pek in Pathian rian kha an tuan i a sunparnak an langhter. Minung sining kha a huat i Khrih sining tu ahkhan ai lawm. Biaktak ah a lung ai lawm i sualnak kha a fih. Pathian biathli kha tha tein a hngalh i Khrih ah a nunnak a bunh caah vawlei nih a cung ah nawl a ngei ti lo i raltha tein Pathian sunparnak a langhter.\nDawt mi u le nau hna, hi bantuk in kan nun kha Thiangthlarau nih uk in Khrih biatak chungah kaar kan hlan khawhnak dingah cun Thiangthlarau in tipil in kan herh. Thiangthlarau in tipil in a duhmi vialte nih cun sertu kan Pathian bia kha nunnak lamhruaitu ah hmang in, biatak chung ah kan nunnak thup in, minung sinak kha Khrih in thah cikcek ta lo ahcun chung ah thiangthlarau nih hmunhma a la kho lo (a nung kho lo). Cu ti cun thiangthlarau nih kan nun a uk hnu lawngah cu thiangthlarau lila nih cun a ral a si mi vawlei duhnak kha doh in a pa a si mi Pathian duhnak kha a tuah caah Pa Pathian sunparnak kha nifatin te a hmuh zungzal i lawmhnak in a khat. Bawipa nih kan dihlak caah thluachuahnak kan pekpiak ko seh.\nJohn 3:10: Pathian nih an tuahmi kha hmuh i an ziaza thalo an hlawt kha a hmuh tikah aa ngaichih i an cungah ka thunter lai a timi thatlonak kha a tlunter than lo.


Thla Sente Ngeih a Duhmi Saveh fate\nHomePupa TuanbiaThla Sente Ngeih a Duhmi Saveh fate\nHlan lio ah saveh fate, a raang mite a rak um. Amah cu a sau nawn mite hnakhaw pahnih in aa dawh ngaingai mi, a mitlung pahnih sen leklekte, a ke pali tawi titette in le a mei borh ṭhat he aa dawh taktak mi a si. Asinain aa nuam bal lo. Saveh rangte nih saveh fate lak ah aa dawh bik mi si a duh.\nVoi khat cu a mei a sau i a parlei a rangmi zulei a hmuh tikah saveh rangte cu a nu sin ah a kal i, “Oh, ka nu kei zong zulei bantuk in mei saupi, a parlei a rang mite ka duh ve,” a ti.\nCun saveh rangte nih cun sakuh a hmuh ṭhan hoi i a nu sin ah a kal ṭhan. “Oh, ka nu kei zong sakuh fate bantuk in hmul a zummi tampi ngeih ka duh ve,” a ti ṭhan.\nCu hnu ah aa chawhnak ah compei rangte a ke pharh pahnih aa dawh ngai mi a hmuh tikah a nu sin ah cun, “Oh, ka nu kei zong compei rangte bantuk ke pharhte ngeih ka duh ve,” a ti ṭhan.\nSaveh rangte nih aa chawhnak i a hmuhmi hna bantuk si a duh ve lengmang tikah a nu cu a lungre a thei ngaingai. Cu thawng cu a fim ngaingai mi zuu tarpa nih a theih. Tarpa nih cun saveh rangte cu, “Duhmi paoh a tlintertu tibual ah va kal law, cu ti chung ah cun nangmah le nangmah kha ṭhate in va i zoh hmanh, cun voi thum in va i mer law, si na duhmi kha na si kho ko lai,” a ti.\nSaveh fate cu a vak lengmang i thingpi hram ah ti aa dilmi a hmuh. Cu ti aa dilmi cu duhmi a tlinter kho tu tibual ah a ruah. Cu ka pawngte ah cun va fate a pumpaluk in a sen mite a rak um i ti tlangte ah cun a ṭhu i ti a rak ding len ko. Saveh rangte nih cun va sente a hmuh cun va sente bantuk si cu a duh ṭhan hoi. “Oh, kei zong hi thla a sen mite pahnih ngei ve ning ti ka hei duh dah,” a ti ṭhan.\nCu le cangka cu tidil cu a hei zoh cu a hmai rangte kha a hmuh. Cun voi thum aa mer, a liang ah pakhatkhat bunhmi bantuk in a ruah. A liang cu a zoh i thla sente aa bunh kha a hmuh. Cun ti kam ahcun chunnitlak a ṭhu i a thla cu a ṭhang hnga maw tiah a hngah peng. Zanlei khua a mui deng cang. A nu sin ah ṭin zokzok i a thla sente a dawh tuk mi kha a nu va hmuhsak kha a duh.\nInn a va phak tikah khua a mui ngai cang. An inn a phak ah cun a nu nih a rak hngal ti lo. A nu nih saveh thla sen a ngeimi cu a hmu bal hna lo, a nu nih a rak hngal ti lo. Cu caah saveh rangte cu a nu nih innchung luh a sianh ti lo caah a leng ah a chuak ṭhan i riahnak ka dang ah a kawl.\nMui lak ah cun a vak lengmang i a mei a sau ngai mi zuulei umnak kha a va phan. A innka a kingh i, “zaangfahnak te in tuzan zan khatte hi na inn ah ka riak kho hnga maw?” a ti. Zuulei nih cun innka cu a rak hunh i a zoh nain innka cu a khar ṭhan. Zeica tiah thla sen a ngeimi saveh cu a hmuh bal lo caah, saveh rangte a si kha a hngal ti lo.\nCun saveh rangte cu a vak lengmang i compei nute sin a va phan. “Maw compeite aw, zaangfahnakte in tuzan te cu na inn ah ka riahter ko law,” a va ti ṭhan. Compei nute nih cun a hngawng a hun dawh i a zoh nain saveh thla a ngeimi a hmuh bal lo caah a bok ṭhan i a zoh duh ti lo.\nSaveh fate cu a ngaih a chia tuk, mui lak ah cun a vak lengmang i zu tarpa umnak lungkua a va phan. Zu tar nih cun a sin ih cu a sianh ko nain a kua kha a bit tuk caah savehte cu a thla he a si cang caah aa tlum ti lo, zan khuadei siarem lo le hngilh kho lo in a um.\nA thaizing zingkate ah, saveh fate cu ka zuang ve lai, a ti. A zuang i tlawmpalte cu a zuang kho, thingkung ah a taang. A thla cu a samh, a zuang kho lo, a ke a cheih len nain a ṭum kho ti lo. Cu tikah, “Ka nu, ka nu, rak ra law ka bawm,” tiah thangpi in a ṭap.\nA au len zong ah a nu nih a thei ti lo. Cu lio ah zuu tarpa cu a sin ah a va kal i a bawmh caah thingkung cung cun a ṭum kho. “Kha, thla sente na duh ti maw?” tiah a hal. Cun, “A ṭhat ah cun duh tlinnak tibual ah cun va kal ṭhan law, na duhmi cu va chim ṭhan,” tiah zuu tarpa nih cun a ti.\nSaveh rangte cu duh tlinnak tibual ahcun a kal ṭhan i a hmai cu a zoh ṭhan.Cun voi thum aa mer ṭhan i a za cang a ti. Cu hnu ah a thla sente cu a lo. Cun a nu sin ah cun a ṭin/lawi zokzok. A nu cu, “Hi hnu cu zei hmanh ka duh ti lai lo, keimah siningte hi a ṭha bik ko,” a ti.


August 11, 2019 admin Home, Uncategorized 0\nKan kutsiapi namnak lei hi Science lei mithiam pawl nih cun, Dermatoglyphics an ti, Greek holh in a ra mi asi, Derma ti cu Greek holh in vun (skin), Glyph cu Carving cu ( lung/thing asiah a mah ningte in sermi) kha asi, mah pahnih fawnh hin Dermatoglyphics ti hi a chuakmi asi.\nKan kutpi namnak hi zoh tikah an rak i dang cio, phun 3 in a um kho, mah pawl cu loops, Curves le swirls.Kutpi namnak hnu hi a luancia kum zabi 19 ah khan mithiam pawl nih a rak I dang cio ti cu an rak theih, thil khuaruah ngai a si nak cu an rak tuaktan len, faphir kan si ah maw, unau kan si ah maw kan kutpi namnak neh cu a rak I dang cio, mah ruangah ID ( Identity Document), mipi caah a thabik record min tialnak cauk ID hna ah an rak hmannak a ruang hi a rak si.\nLoops: Europe ramah cun an kutsiapi hi an zoh ngai hna ti si, an kutsiapi namnak cu an zoh hna i an i nuamh ah ma, an lungretheih ah ma, harnak an tawn ah ma an biachimmi tha ten an ngaih piak hna, zangfahnak a nei taktak mi an si caah an biachim cu an ngaih huam ngaingai, an biachim le ruahnak lawng siloin tuahsernak in langhter a duhmi an si, asinain an duhmi hna cungah biathlum thlum chim belte an thiam lemlo.\nCurves: Hi bantuk kutpi a neimi cu khoika poah ah an mah le an mah I zumhnak an nei, hawikawm a duhmi an si, midang ruahnak ah aa hrawm kho mi an si, thil fate cungah a lomhzia thiam mi an si,an lungfah a fawi nain an ral a tha.\nSwirls: Hi bantuk kut siapi a neimi hi, an hmetten mi thiam kho, an thluak a tha, zuamnak lungthin an nei, cun teinak hmu lak tiang zumnak a nei ngai mi an si, arts lei rian a tuanmi hi hi bantuk kutpi a neimi an tam khun ti si, an lungchung bia hi mikip an chim lem duh hnalo caah an lungthin theihthiam an har ti si, mi an zum sawhsawh lo, a laklawh fangin mi komh an hmang tawn ti si.


RALHRANG KUT TANG RIAN ATTUANMI CAAH TTIHNUNG TUK SI CANG – The Chinlung Post\nRalhrang kawlralkap kuttang rian ttuan cu ttihnung a si chin lengmang cang. Chungkhar tiangin an nunnak an lak cang hna. Tutan ah Myaung Mya peng Pohpin khua ah ralhrang kawlralkap nih rian an khinh mi khuabawi U Soe Nyunt le a fanu le a tute cu nam in an nunnak aliam.Sagaing region Myaung Mya peng Shwe Poh Pin khua ah ralhrang kawl ralkap nih rian an khinh mi khuabawi U Soe Nyunt le a fanu le a tu te cu nam in sam an ton caah an nunnak aliam tiah khuami hna nih Yangon Khat Thit thawngzamhnak ah an chim.\nHi thil a can hi nizan May thla ni 18 ah khan a si. Nizan muika hrawng ah minung 5 hrawng cu U Soe Nyunt a inn ah an lut i, adang minung pali nih lengah an hngah hna. Culawng siloin inn chungkhar chungin minung 2 zong hliamhma an pu tiah theih asi. Caan tlawmpal Minute 10 le 15 karlak chung ah a cang mi i, hi thil a can hi a rang ngaingai tiah an langhter. Ralhrang kawlralkap rian an khinh khuabawi le a fanu siseh atu Nam in a sam tu hna an lawi hnu ah chunkhat hna cu inn ah an ttin i an au, mah lawng ah cun khuami nih kan theih hna asi tiah khuami pakhat nih a chim.\nThawngpang dang:Ayeyarwady region I Hlutdaw kuzale pawl le ralhrang kawlralkap biatak tein a dohkalhmi minung 48 hna cu ralhrang kawlralkap nih pohmah pipuam pipi in taza an cuai hna. Ayeyarwady region I Hluatdaw kuzale pawl le ramkhel minung 48 hna cu ralhrang kawl ralkap lei nih rampi upat tihzah lomi pawl an pek tawnmi hna pohmah 124 le rampi hlenthawi ruangah pekmi pohma 122 hna in taza an cuai hna tiah theih asi.


Ralhrang Nih Khuachung Inn Le Dawr An Baoh Thil An Fir, Motor Cycle 30 leng An Khanghpiak Hna - Chin Eleven News\nChinram Sagaing ramthen Peyin peng Ngiohlah khuate le Votgyi khuate ah ralhrang minung 100 hrawng khuachungah an lut i an thil le an ri pawl an duhpoh in an tuah pinah an motocycle tiangin an khangh piak dih hna.\nRelchap:U Kyaw Moe Tun Thah Timhnak Kongah Ralhrang Lei Nih Lehnak An Tuah: UN ah Myanmar (NUG) palai a simi U Kyaw Moe Tun thah timhnak kongah ralhrangbu ramleng vuanci zung nih August 9, zaan 8:00 pm ah MRTV in lehnak an tuah. Lehnak an tuahmi cu “Hi kong hi US ramchung thil a si cash an ram phunglam (upadi) ningin biakhiah dantatnak an tuah ding a si ko. Myanmar he zeihmanh pehtlaihnak a ngei lo” ti hi a si.\nHihi U Kyaw Moe Tun thah timhnak kongah ralhrang lei nih lehnak an tuah a voikhatnak a si. Mi tampi nih cun hi kongah a thli in ralhrang an i tel/rawlh hrimhrim lai tiah an zumh. Curuangah atu abantuk “kanmah he pehtlainak a ngei lo” tiah an thanhnak hi a si.\nCu lawng si loin U Kyaw Moe Tun cu UN ah Myanmar palai sinak in phuah a si cang nak le rampi zuarthlai sualpuhnak in tazacuai a sinak zong an thanh chih fawn.\nU Kyaw Moe Tun thah a timtu Myanmar mi pahnih Phyo Hein Htut le Ye Hein Zaw cu tlaih an si cang. Zeitikah dah an bia ceih a si lai ti cu cozah nawlngei hna nih thanhnak an ngei rih lo. RFA


Malaysia ah kum(10) Nu te a thi ko nain in Nor cu RM-100 lawng an liamter – CHIN IDOL\nPosted on May 22, 2019 Author chinidol.com\tComment(0)\nKum(10) lawng si rih mi Nuraqira Khaeefa Mohd Saad cu a pu inntual ah hmun a phiat lio ah khoika in a rak ti theih lomi mipan(fireworks) nih a lu ah a tlak I a lu pem.\nA pu nih cun a rennak in sizing ah a tlikpi a mah cu Sultanah Aminah sizung a phak ah a lungfim ti lo.Siizung ah nili um hnu ah a nunnak liam.\nMah mipan puahtu cu Nor Isham Tukiman ti mi pa si.mah pa nih cun PVC pipe chungah mipan cu a Tawn I a puah nak ah Nuraqira Khaffa Mohd Saad lucung ah va thlak hi si.\nNor Isham Tukiman ruang ah hngakchai pakhat nunnak a liam nain biaceihtu bawi (Jude) nih phungning loin mipan a puah tiah Rm-100 dandat I ralring nak lawng a pek caah Malaysia mipi cu bia an chahpiak mi cungah an lung tlinglo.\nNai July/2/19 ni ah khan Jim Beam Wisky an chiah nak inn(kudawng) mei a kang I wisky zu vialte cu Kentucky tiva Chung ah a luang dih nga tamtuk an thi. American ram Kentucky, Versailles Khua ah ummi Jim beam wisky kudawng cu nai ah khan mei a kangh I mah kudawng ah ummi zuthol […]\nAA le Kawl ralkap kahnak ruangah Paletwa kan unau Ralzam pawl Eidin awk an har ngaingai ko\nA tu lio hmanthlak Chin ram Chung Paletwa lei ah thil cangmi AA le Kawlralkap I kah nak ruang ah Paletwa khua lei kan unau pawl cu Ralzam dirhmun in Inn(134) an si I a milu cun minung (722) an phan cang.Ei le din awk an har ngaingai ko na ti kawh tawk in bawmh […]


THEIHTERNAK RALHRANG KAWLRALKAP PAWL AN TUAH HNA – The Chinlung Post\nAugust 20, 2021 admin Chin 0\nFalam Pathian riantuantu hna nih ralhrang pawl theihternak an tuah cang hna. Tulio dirhmun kawlram buainak ah mipi hna cu harsatnak dirhmun in luat hram hna seh tiah thla kan cam hmasa. Falam peng Taal khua pawngah raltukdohnak a chuak i, kap hnih in atuarmi nan um ti kan theih. Ram buainak cu ram buainak bangin kalpi ding asinain asi khawh lo caah kahdohnak a chuahnak zong hi a si tiah kan hmuh.\nCu nan hnawmhtamhmi Biakinn thiang cu kan thianh ahau. Biakinn Thiang hnawmhtamhter Biakinn cu ral hmunhma ah nan hman mi hi ram buainak nakin buainak thuk deuh a chuahter khotu asi. Cucaah Biakinn thiang le Biaknak thilri pawl tiabantuk hna ah hin um hmun khuarnak le raldohnak hmun ah hmang ti hlah uh tiah theihternak an tuah hna. Atang ah tlamtling tein relchih khawh asi.\nCabia dang: Kachin ramkulh, Hpakant peng ah Police bawi pakhat cu Meithal in an kah i a hmun ah a nunnak a liam tiah Khit Thit Media nih a langhter. Meithal Zuun (5) in an kah i a hmun bak ah a nunnak a liam, a dang police pawl cu an zam dih ti tiah Kachin News pakhat nih a langhter ve. Hpakant peng, Lungkhin timi zawn ah a si. August 19, 2021 zaanlei suimilam 5:00PM hrawng ah an kah i a nunnak a liam hi a si tiah an langhter ning cu asi.\nZaan lei ah an kah mi Police bawipa hi Hpakant peng, Lungkhin khuate, Yekung hrawng a uktu a si i a min ah Win Myint a si tiah khua mi nih an chim. Meithal in a kap tu hna hi mizei an si theih a si lo. Kachin ramkulh hi tutan ah ralkap dohnak a fah ngai nak a si. Cun a bik in Hpakant peng chung in nitin te ralkap duh lonak a langhter mi, sandah a piah zungzal mi an si hna.\nAN BAWIPA RUAK TIANGIN AN TLIK TAAK DIH, RALHRANG PALEK PAWL


EXODUS 1 HCL - Hi hna hi Jakob fapa, an pa sinah Izipt - Bible Search\nIsrael Mi Izipt Ram Ah Sal An Si\n1Hi hna hi Jakob fapa, an pa sinah Izipt ram i an innchungkhar cio he a vung kalmi hna an min kha a si: 2Reuben, Simeon, Levi, Judah, 3Issakhar, Zebulun, Benjamin, 4Dan, Naftali, Gad le Asher. 5Jakob tefa hrimhrim kha sawm sarih an si. Josef cu Izipt ram ah khan a rak um cang. 6Josef le a unau pawl vialte cu an thi dih, cu chanmi cu an dihlak in an thi dih. 7Asinain Israel mi nih cun fa tampi an ngeih hna i an tam tuk i an òhan tuk hringhran caah cu ram cu an khat dih.\n8Siangpahrang thar, Josef a hngal lomi kha Izipt ram ah khan a hung bawi. 9A mi kha a thawh hna i, “Israel mi hna hi zohhmanh hna u, an tam tuk i an òhawn tuk cang caah hin thinphang kan si. 10An tam chin lengmang ti nakhnga lo an cungah fim ngaiin kan òuan a hau lai. Ral a thawh sual ahcun kan ral hna sin tu ah khan an i òawm lai i kanmah kha an kan doh lai i kan ram hin an chuak lai,” a ti hna. 11Cucaah sal uktu bawi kha an cungah an chiah hna i rian fak òuan kha hnek rumro in an hnek hna, Israel mi nih cun rawl khonnak khua Pithom le Rameses kha Faro caah cun an sak. 12Sihmanhsehlaw Izipt mi nih Israel mi cu fak deuh in an hrem hna paoh ah tam deuh in an karh i kau deuh ah an i òhek. Izipt mi nih cun Israel mi cu an huat hna i an òih hna; 13sal hremnak a fakmi chungah khan an khumh hna i 14tlakser rian le tlakrawh rian le rian har phun zakip kha an òuanter hna i cuticun rethei ngaingai in an chiah hna. Rian har phun zakip kha rumro in an hnek hna.\n15Cun Izipt siangpahrang nih khan, Israel nu pawl nau an hrin tikah a bawmtu hna sayamah pahnih, an min Shifrah le Puah a simi kha a thawh hna i, 16“Hebru nu pawl kha fa nan ngeihter hna tikah, pa an si ahcun nan thah hna lai i nu an si ahcun nan nunh hna lai,” tiah a ti hna. 17Sihmanhsehlaw nau hrintertu sayamah hna nih cun Pathian kha an òih caah siangpahrang nawl kha an zul lo i pa zong kha an nunh hna. 18Siangpahrang nih khan sayamah cu a kawh hna i, “Zeicahdah hi bantukin nan tuah i pa ngakchia kha nan nunh hna?” a ti. 19Annih nih, “Hebru nu pawl cu Izipt nu bantuk an si lo, fa hrin kha an i fawih ngaite i sayamah kan va phak tikah hin cun an fale cu an rak chuak diam cang tawn caah a si,” tiah an leh. 20Pathian cu sayamah hna cungah cun a òha i Israel mi cu an karh chin lengmang i an òhawng chin lengmang. 21Sayamah hna nih khan Pathian kha an òih caah Pathian nih annih cu tefa a pek hna. 22Cu tikah Faro nih a mi vialte kha nawl a pek hna i, “Hebru mi nih fa an hrinmi pa paohpaoh cu tiva ah nan hlonh dih hna lai, nu lawnglawng kha nan nunh hna lai,” tiah a ti hna.


ZAANGFAHNAK A NGEIMI\nMidang cungah Zaangfahnak\na Ngeimi cu\nPathian nih a in zaangfahhna lai. [Mat. 5:7]\nMidang cungah Zaangfahnak ngeih hi Biakam thar chungah a Hram thawkin a Donghnak tiang Suihri bangin a izammi asi. Hi Zaangfahnak timi Bia hi Biakam hlun chung zongah a ummi Bia asi i „a fekmi Dawtnak“ Pathian i Dawtnak fek ti lemangin leh asi. Mah Biafang hi voi 150 leng bakte Biakam\nhlun chungah kan hmuh. Zaangfahnak cu Pathian i Dawtnak fek asi caah Pathian nih Minung a kan Zaangfahnak hi a ithleng lemang khomi thil asi lo. Cu bantukin Pathian nih Minung i kan cungah Zaangfahnak angeih caah Minung zong nih kan minung Hawi cungah Zaangfahnak kan ngeih ve awk asi. Bawi Jesuh Krih an hngalh lonak Hmun i Zaangfahnak tlawmzia hi Khuaruahhar asi. Africaram micheu nih, Faphir hi Vanchiatnak asi tiah an ruah caah Faphir kha an ngeih sicun an thahhna, Vawlei sermi Um chungah an sanhhna i Cakei nih rak eihnaseh tiah an hlonh lakmen ko hna. Grik mifim bikmi Aristotle an timi Pa hmanh nih, Sal cu thilri sawsawh an si tiah arak ti. Sal cu a Bawipa nih aduh sicun athah khawh, azorh khawh, ahrem khawh, aduh paoh tein atuah khawh. Rom Bawi pakhat nih a Zu dinnak Hrai kha a khuaisual caah a Salpa cu athah. Zu dinnak Hrai hmanh Minung asi vemi Sal nih atluk lo. Pathian i Zaangfahnak hngalh lonak Ram le Hmun cun, Zaangfahnak aum hrihrim lo. Kannih Laimi lak zongah Krih i Zaangfahnak kan hngalh rih lonak hmunah cun, kan Holh lila hmanh Dawtnak le Zaangfahnak timi Biafang hi an um rih lo. Biakam thar nih fek tein a kan chimh lemangmi Bia cu Ngaihthiamnak hmuh nakah mi ngaihthiam aherh tihi asi. Jesuh nih Ngaihthiamnak angei lomi Sal kong achim i adongh nakah a timi Bia cu, „Midang i an Sualthurnak kha nan ngaihthiam duhhna lo sicun Van cungah ummi nan Pa zong nih nan Sualthurnak kha a in ngaithiam ve duhhna lai lo,“ tihi asi [Mat. 11:26]. Bawi Jesuh nih a kan cawnpiakmi Thlacamnak cu, „Mi nih kan cung i an sual tikah kan ngaihthiam khawhhna bangin kan Sualnak zong kha kan ngaithiam ve tuah!“ ti asi. Cuticun Biakam thar Cawnpiakning hi midang cung zongah Zaangfahnak a Ngeimi nih Zaangfahnak kha an hmuh ve lai, tihi asi ko.\nZaangfahnak ti tikah a Sullam cu hivial lawng hi asi rih lo. A dang aum rih. Cucu midang Lungthin le Cuar chungah luh khawh i aruah ningin ruah ve i ahmuh ningin hmuh piak khawh kha asi. Hi zawnah hin Bawi Jesuh kong a Fianternak caah kan hun chim hmanh lai. A thihnak Ni hnihthum te a ibat tikah Bethani khuaah akal i aduh bikmi cu dai tein idinh kha asi. Kha tikah Pi Martha nih Jesuh cu a dawt i upat tawnmi a Bawipa asi caah an ngeihmi lakah aṭha le athaw bikmi kha chuanpiak le pek kha aduh. Kurung, karang tiah acawl acang, a ituai a ihmal, a Ing zong apuang pah i Jesuh nih nem tein a sikmi cu Martha ei le din lawng hi biapi asi lo dah kaw, atu i ka herh bikmi hicu ei le din nakhmanh zongin daite [quiet] um i idinh ziar [rest and relax] hi dah kaw asi, ati. Pi Martha nih Jesuh cu adawt ko. Sihmansehlaw a Dawtning kha Jesuh i herh ningin asi lo. Hibantuk Dawtnak hi kan Laimi lak zongah hin tampi aum ve ko. Kan dawt mihna caah arem le aṭha le anuam siloin kanmah Siaremning paoh menin kan dawthna i kan dawt mihna caah khan thil har a simi tampi aum. Hizawn hi kan ruat setbal lai lo i cucacun Krifa kan si caah aruah zong ruah ve awk kan si cang. Kannih nih kan zaangfah mihna chungah khan kan luh khawh sicun kan zaangfah hnanak a Let zain aṭha chin lai.\nCun hibantukin Zaangfahnak kan ngeih sicun Ngaihthiamnak kha afawi deuh. Mipa maw Minu nih zeica dah ati ningin ati i atuah ningin atuah hi a kong [a reason] aum zungzal tihi kan philh ṭheo sual tawnmi asi. Cu a kong cu kannih nih kan hngalh sicun zeica dah khiti khin aum hnga tikha kan ngaihthiam khawh deuh suaumau ko lai. Zeica dah khiti khin aruah ti tikah a Ruahning arak ipalhhrim zong asi kho ve, a Pum tlin lo Bia zong asi kho ve ṭhiam, a ichuah pimi thil ruang zongah asi kho. Cucu kannih kan hngalh piak kha ahau i Franmi Phung thlukah, „Hngalh dih cu ngaihthiam dihnak asi,“ [to know all is to forgive all] an timi cu a hmanngai ngaimi asi ko. Kannih nih kan hngal dih kho bal lai lo. Sihmansehlaw kan izuam ve sicun hngalh khawh tawk cu kan hngalh khawh ve ko lai. Zaangfah tihi a ngaingai ticun, tuar i, in i tipei asi cu!\nCu tuar i, in i timi a Langhnak asan nakbik cu Bawi Jesuh cungah khan asi. Pathian cu Minung i kan Cuar chung hrihrim apei Jesuh hrimin alut i Minung pakhat bangin arat i Minung i kan Mit zongin thil cu ahmuh ve i kan Lung thinin thil cu aruah ve i kan Sualthurnak le Ṭahhramnak vialte chungah cun aluh cu! Cucu peimaw Zaangfahnak ti lemangmi cu asi cu! Kan Sining asi ve cu kan si ningin zaangfah a kan duh caah asi. England ram Siangpahrangnu Queen Victoria cu a Pasal [Prince Albert] nih arak thihtak i Lung leng ngaiin aum. Cu hnu tlawmpal cun an Hawikom ṭha ngaimi pakhat cu a Pasal nih a thihtak ve i nikhat cu Queen Victoria cu cunu sinah cun zei Thawng thanh hmasa lo piin ava leng. Cu Nu cu Ihkhun [Couch] cungah khan arak zau i Queen Victoria arung luh ahmuh tikah khan thawh a izal. Cu tikah Queen Victoria nih, „Tho hlah, Nihin cu Siangpahrang Bawinu lenin ka in leng lo, a Pasal nih a thihtak Minu nih a Hawinu zong a Pasal nih a thihtak ve Minu lenin peimaw ka in len ko cu,“ ati. Pathian cu kan sinah Rumra [majestic] ngei ngai le ṭih awk le a therin rak therpiak awkin arat ṭung lo, kan Minung hawi pakhat inpei arat cu! Cucu Zaangfahnak cu asi. Cucu Zaangfahnak Minung i a cangmi cu asi.\nCu bantuk Zaangfahnak, mi cungah a ngeimi lawng nih Zaangfahnak cu an hmuh ve lai. Thil khuaruahhar ngai a simi cu midang chungah kan Hmanthlak hi kan ihmu lemang. Zeirel loin kan um piakhna sicun zeirel loin an kan um ve ko. An cungah Zaangfahnak le Dawtnak kan ngeih sicun an kan dawt ve ko. Cucu Zaangfahnak timi cu asi. Alexandria khuami Clement nih Gnostics taktak nicun;\n„Pathian sikha acawng lemang,“ arak ti.\nmidang ruah ningin ruah a izuam i\nmidang hmuh ningin hmuh a izuammi cu\nPathian nih Jesuh Krih sinin a tuahmi cu\ncu thengte cu asi i cu thengte cu\nPathian nih a in pekhna lai.


Pathian Riantuantu Chungkhar Nih Satan Party An Dirpi Cu Thinlung A Tap! – The Cherry Par\nPathian Riantuantu Chungkhar Nih Satan Party An Dirpi Cu Thinlung A Tap!\nJanuary 12, 2021 Cherry News\n𝐏𝐚𝐭𝐡𝐢𝐚𝐧 𝐫𝐢𝐚𝐧ṭ𝐮𝐚𝐧𝐭𝐮 𝐜𝐡𝐮𝐧𝐠𝐤𝐡𝐚𝐫 𝐧𝐢𝐡 𝐒𝐚𝐭𝐚𝐧 𝐏𝐚𝐫𝐭𝐲 𝐚𝐧 𝐝𝐢𝐫𝐩𝐢 𝐜𝐮 𝐭𝐡𝐢𝐧𝐥𝐮𝐧𝐠 𝐚ṭ𝐚𝐩!\nDemocratic Party na vote ruangah, na dirpi ruangah, na ṭanh ruangah teinak le sunghnak an hmu ti kha biapimi asilo. Na tuahmi cungah le na min aatelmi cung ahkhan aa hngatchanmi le abiapimi cu asi. Joe Biden nih Trump atei lai i President asilai hi October thla ah Bawipa nih a ka hmuhsak cang. Asinain Joe Biden ka ṭanh duh lo. Ani thla tlin hlan lo cu Biatak ka dirpi peng! Cucu sungh le awn ruangah siloin Bawipa bia ka dirpi caah asi. Ka ṭanhmi an sung lai ti theih ko nain rawlulh tiang in U.S ram caah thlacamnak ka ngei. Cucu Bawipa fialmi asi caah asi.\nJoshua nih Isreal miphun kha ral an tuk dih in Canaan ram an luh ahkhan hitihin bia acah hna. “Nan rak thlawh lomi ram le nan rak sak lomi khua hna kha kan pek hna i khika ah nan um; nan phun lomi mitsur ruang le oliv dum theitlai kha nan ei. Cucaah atu cu Bawipa kha ṭih ulaw, amah rian kha lungtak te le zumhawktlak tein ṭuan tuah u; Tiva khattelei ral le Izipt ram ah nan pupa hna nih an biakmi pathian hna kha hlaw hna ulaw, Bawipa kha bia tuah u.\nCun Bawipa biak kha nan duh lo asi ahcun nihin ni ahhin nan biak ding cu ithim u; Tiva khattelei ral ram ah nan pupa hna nih an biakmi pathian hna maw, asiloah, an ram nan umnak asimi Amor mi pathian hna dah nan ithim lai; “kei le kan innchungkhar tu nihcun Bawipa kha kan biak ko lai,” tiah ati” (Joshua 24:13-15).\nKannih Chinmi U.S ram ah Bawipa dawtnak thawngin kan phan i, mah nih saklomi, mah nih tikhor cawhlomi ramṭha ah kan um i sianginn ṭhaṭha ah fimnak kan cawng, company ṭhaṭha ah rian kan ṭuan. Business tampi kan tuah i, chawva tampi kan hmu. Asinain kan nun siarem hnucun Pathian kan philh i kan kaltaak! Kan Biaknak hi lenglei lawngin kan itlaih cang i Biatak kan kaltaak cang!\nAbikin Pathian aiawh in bia achimtu hna, Bible bia ahrinhfianhtu hna, Pathian sal ka asi tiah aa timi hna, Pathian rianṭuantu hna, Bible bia aa tlaihmi hna, zungzal nunnak le zungzal thihnak kong achimtu hna, Bawipa duhnak le duhlonak acawnpiaktu hna, Bible Sianginn kai i degree sangsang alami hna nih Bawipa nawlbia le Bawipa duhnak kan hlawt hi thinlung aṭap bak ko!\n“Trump nunning ziaza, amah pumpaak remlo ruangah, abiachim umtu huat ruangah le party ṭanh ruangah” Pathian duhlomi, sualnak asimi le Bible he aa kalhmi party tu an ithim deuhmi hi Chin miphun Khrihfa kan thihnak hrampi pakhat asi. Bible ah Pathian nih ahuattukmi sualnak le dantat zungzalmi sualnak “Same-sex marriage (palepa iumh, nulenu iumh), Abortion, child sacrifice, kill the embryo or fetus (nau thah, fasem thah, minung nunnak lak, lainawn), LGBT ( taksa duhnak le sual tuahnak caah ningcang loin hman)” vialte an dirpi le an ṭanhmi hi angaingai ti ahcun Pathian an doh asi. Pathian adohmi cu Satan asi zungzal caah Satan aiawh in biachimtu, Satan pennak kauhtertu, Satan Bawi iser i, Satan party an si tihi fiangtein alang.\nJesuh Khrih nih atimi cu “Bawipa, Bawipa aka timi paoh hi zungzal nunnak chungah an lut dih lai lo. Pathian duhnak tuahmi hna lawnglawng an lut lai” (Matthai 7:21) tiah ati. “Zeicahdah nannih nih, ‘Bawipa, Bawipa,’ nan ka ti len ko i kan chimhmi hna cu nan tuah ṭung lo? Ka sinah ara i ka bia angai i azulmi cu zei he dah aa lawh ti kha kan hmuhsak hna lai. Amah cu inn asami bantuk asi: thuk piin acawh i ahram kha lungpi cungah abunh. Tiva cu ahung lian i inn cu ahun den, sihmanhsehlaw fektein sak arak si caah ahninh in ahnin kho lo. Sihmanhsehlaw ka bia athei i azul ṭunglomi cu ahram ṭhatein ser hmasa loin inn asa menmi bantuk asi; tilian nih cu inn cu ahun den tikah chikkhatte ah apur i atlu ruangmang ko,” ati (Luka 6:46-49). Kan tilian hi zeidah asi ti kan hngalh awk asi. Pathian rianṭuanmi nih Pathian duhlomi dirkamh le ṭanh hi Pathian salṭha, Pathian caah zumhawktlakmi cu asi hrim lo. Pathian le Bible bia nakin fimthiamnak, chawva, inuamhnak, vawlei kalning le minung duhnak nih an nun a uktuk deuh caah Biatak le Dinnak hi an hlawt tihi hmuhkhawh asi.\nPresident Trump pumpaak huat ruang hmanh ah Pathian le Bible bia an hlawt ahcun vawlei harsatnak atlun tikah siseh “The Great Tribulation (vawleicung hremnak fakbik)” arat tik ahcun Khrihfa ka si aa timi nih Jesuh Khrih ahlawmi an tamtuk te lai. Khakha Thiang Thlarau in an hrinṭhan taktak lo caah asi. Dawtnak kan ngeihmi hi Pathian bia lo ningin asi sual maw ti ruah ahau. Miphun dawtnak (refugees) cungah dawtnak kan ngeihmi hi Pathian duh lo ningin asi sual maw ti ruah ahau. Fimthiamnak le chawva kan duhmi hi Pathian duh lo ningin kan kawl sual maw ti ruah ahau. Pathian doh le Bible he aa kalh tiangtiang in dawtnak kan tuah i adiklomi le sual asi.\nHi bantuk Satan Party asimi Pastors umnak Khrihfabu le khua zoh tikah mipi zaangfaktuk an si. Minung zeizat nihdah ahnu an zulh hnga. Cun abikin hlen fawimi mino tete hrim khi ruah ah zaangfahtuk an si. Taksa le chawva lei cun an inuam i, an ṭhangcho ko lai. Asinain an thlarau cu hmuihnak lamlei apanh cuahmah. An thinlung mit a caw cuahmah! Cucaah atu kan chan ahhin kan ram kan miphun caah daithlaan awk kan ṭha lo. Bawipa sinah thlacam lengmang ding kan si.\nCucaah tuni ah ahopaoh kan si ah Bawipa sin ah kan sualnak ingaihchih hna usih! Bawipa cu thinlung dihlaktein akawlmi hna cu zeibantuk sualnak zong kha angaihthiam ko hna. Kum 4 chunghi taksa le thlarau idonak ral tampi a tho lai. Thlacam zungzal usih! Credit: Pastor Vanneilian\n← Pu Biak Ceu Philhlonak Le Upat Peknak\nFalam Khuapi Inn Kangh Ruangah Pastor Mang Hlei Zing Le Mi Rah Zing Nih An Kan Liam Tak →


Malaysia rampumpi May 12 in June 7 tiang lockdown (MCO) dih asi lai | The Chin Express\nMalaysia rampumpi May 12 in June 7 tiang lockdown (MCO) dih asi lai\nMalaysia ram cu COVID-19 pulrai nih khoh 3nak a den caah May 12 in June 7 tiang rampumpi ah chawhvah khap (MCO) dih asi lai, tiah ram hruaitu Prime Minister Pu Muhyiddin Yassin nih tuni ah a thanh.\nA ra laimi muslim “Rawl Ulh Donghnak Puai (Hari Raya Aidi Filtri)” ah mi inn lenkai le thlan zoh zong a ngah lai lo, ati.\nKan sang le veng ah COVID-19 a karh tukmi hi fak deuh in kham kan duh caah si, ati.\n“Hmunhma hme ah minung naih nawn in um le mibu in um nih hin COVID-19 zawtnak a karhter bik ti cu atu lio mizaw cazin le science nih fiang tein a langhter.\n“Leng ah chuah vah fak piin kan kham i kan dihlak in inn ah kan um cio lawngah COVID-19 i chawnhnak cikcin hi kan chah khawh lai,” ati.\nMCO chung ahcun; ṭhitum puai, pumh, meeting, civui, rawl hrawm, tbk mibu in tuahmi vialte khap dih asi. Sianginn vialte zong an khar dih hna lai.\nRawldawr ah ei a ngah lo, i-kalpi (bungus or takeaway) lawng ngah. Mawṭaw mongtu telh in minung 3 lawng cit a ngah.\n“MCO chungah zei bantuk rian (chawlehnak) paoh ṭuan kan onh dih ko.\n“Nain, rianngeitu (boss) te nih nan rianṭuan cheuthum cheukhat lawng zung nan kai ter hna lai. A taangmi cheu hnih cu zungkai ti loin an inn in internet in a langpar in nan ṭuanter hna lai,” ati.\nPeng dang le state dang kal, zaanglek (lentecelhnak), zatlang puai le sianginn, tbk vialte cu tuni in khap dih an si cang. Adang paoh cu May 12 in khap an si lai.\nAtu hi Malaysia ah ni fatin COVID-19 mizaw thar 3,000 leng peng an hmuh hna. Zawtnak aa thokka in atutiang mizaw hmuhmi dihlak ting 4 le cheu dengmang (444,484) an si cang. Mah chungah 1,700 an thi cang.\nNi kum March thla ahkhan avoi khatnak bik rampumpi lockdown (MCO) an tuah i an ram sipuaizi (rian) vialte an khar dih caah ni fatin tangka RM2.4 billion peng an sung.\nLockdown cu duhsah tein an dorh thluahmah i sipuaizi pawl cu an pehzulh ter ṭhan hna (rianṭuan an onh ṭhan hna). Mizaw an tamnak sang tete cu palik le ralkap nih an kulh i lengchuah an rak onh hna lo.\nTu kum thokka ah, zawtnak a karh tuk ṭhan caah Sarawak state dah ti lo cu rampumpi in lockdown (MCO) an tuah ṭhan.\nKan hnu zarh ah, voi 3nak lockdown (MCO 3.0) tiin rampumpi ah peng-ṭhen cheukhat le peng tampi an lockdown ṭhan hna. Chinmi tampi kan umnak Kuala Lumpur le Selangor state peng 6 zong an lockdown hna.\nRam hruaitu Pu Muhyiddin nih, “Khoh 3nak COVID-19 hi sikan ngei tein doh hna usih. A herh tuk lo ahcun inn ah um peng uh,” ati.\n“COVID-19 nih khoh 1nk le khoh 2nk a kan den lio kha cu tampi kan zorter khawh ko.\n“Nain, atu kan tonmi khoh 3nak hi cu hmasa nakin a zual deuh i a fak deuh ti hi nan dihlak theihter kan duh hna. Kan tei kho rih lo,” ati.\nTutan hi Malaysia rampumpi ah voi 3nak MCO an tuah si caah MCO 3.0 ti zongin an auh.\nHmasa thawngpangDuke University kai dingin scholarship a ngahmi Thang Lian\nHnu thawngpangRev. Lai Nou nih Malaysia ah a kan liamtak


Falam Peng Chung I Inn Khaang Tu Ralhrang Pawl Kalay Lei Akir Lioah Bomb An Puah Hnawh Hna\nMain Editor October 30, 2021 Leave a Comment on Falam Peng Chung I Inn Khaang Tu Ralhrang Pawl Kalay Lei Akir Lioah Bomb An Puah Hnawh Hna\nOctober thlacheu hrawng in Chin ram lei ah arak kai mi ral hrang hna cu, an rak rat nak lam pi kip ah minung lungthin keng lo in Inn le Lo an duah, thilri an fir, Tilva pawl an that hna i, Chin ram khualipi Halkha tiang an kal.\nCun ni zei maw zat an cam hnu ah Kalay lei, (rawn) lei ah kir than an i thawh i, Ni hin October 30, 2021 Chin ram kulh Falam in Kalay Myo lei an panh, Hi ralhrang hna cu Motor 15 an si I zinglei Sml.11 hrawngah khan Lungbang lonh I cu ah cun CNF le CNDF ralkap hna I bawm in Bomb pa 5 an puah hnawh hna tiah CNDF lei in bia chim nak nawl ngei si in thawng theih asi.\nAtu bantuk in Ralhrang hna bomb in an doh hna nak ah hin ralhrang motor pa 8 cu bomb nih a khen I minung 2 an thi I minung 15 nih hliam hma an pu tiah achim chap. Cun nihin zanlei sml. 5:40 hrawngah ralhang motor 3 le ralhrang minung 30 hrawng cun Tedim khuachung ah an tuah theih asi. Credit zalen Thawngpang dang… Thantlang inn kaang mi chungin thilri a kangh chih mi hna, 29.10.2021 ni ah Thantlang Khua inn kang mi Dihlak 164 a si . Mahchung ah, Thilpuan le Inn saknak thilzuar nak Dawr-56, Eidin Dawr-16, Si Dawr -3, Suimilam Dawr-2,Telephone Dawr-3, Computer Catial nak dawr–4, Rawl Dawr-2, Quest House (Riah buk)-2, Sammeh nak Le Tamh nak dawr-7, Hngakchia thil zuar nak dawr-2, Electronic Siam nak dawr-2 an si.\nThantlang khua i “A Thin le Lung “(The Heart of Thantlang) kan ti mi ,mirum mi ngei tamnak bik le Inn le Lo a that bik nak hmun ,Boyoke Lampi cung ummi , kan inn lo hna cu , 29.10.2021 zing 10:40 am in Zan 12:00 pm hrawng ah vutcam ah a cang dih. Pathian nih, A ut mi le a kang cia mi, kan innlo nak in Tha Deuh in sak khawh nak le remh khawh nak caan kan ser piak hram ko seh. Pu Ram Khar\nBreaking News: Hakha Cawbuk Ah Laiser Meithal 17 Le Bomb An Lak →\n← Breaking News: Ralhrang Motor Pa 5 Ankhangh Hliam Tuar An Tam


Esther Caah Thawngpangchia Asi Kho A Tla Khomi Dirhmun Ah A Dir Cang Hih-Video – Chin World News Evening\nDecember 6, 2019 December 6, 2019 Salai Van Hmuhning\nTuzaan kan far nu a thiam ngai ko nain key change ah a aw nih a phan deuh loin a lang. Midang nih cun an theih lo ruang dek maw si hnga silole an chim duh lo ruangah dek si hnga. Kan hnulei ah atu bantuk in a aw nih a phan deuh hoi lo. Judge Ko Latt le Pyu Pyu Kyaw Thein nih cun zeihmanh an chim lo.\nAsiain Judge Tin Zar Maw nih cun a rak thei ziar i atanglei ah a chimmi kan rak chiah chih i rel khawh asi. Atu tiang Judges nih an chimmi cu Esther cu hla a sak ah a hla ah a lungthin a pek i a hla chungah a um i hihi uar a khunnak te a si tiah an chim len. A key change a saknak zong an uar kho taktak.\nJudge Tin Zar Maw nih a chimmi cu ” Tuzaan cu a zuamtu pawl zong nan thiam dih ve bangin Music zumtu pawl zong an ttha ngaingai hna. Esther nangmah hirmhrim ah na aw duh nunnung khunmi a um i a cawn in cawn khawhmi asi lo. Hla na sak tikah sullam ngei taktak in na sak i a zuam zong na zuam. Hla na sak ah a hla na um i a ngaitu mipi phundang piin theihnak na pek hna. Kan hnu leiah voikhat na sak sual i tutan zongah a thoknak leiah voikhatte na sak sual. A dang cu a ttha dih ko” tiah chimnak a ngeih ve. Tha tein rak ngai ve tthan hmanh!


Kyaw Kyaw Thihnak Kongah Mipi Theih Fiang Dingah A Biapi Tuk Mi – The Cherry Par\nKyaw Kyaw Thihnak Kongah Mipi Theih Fiang Dingah A Biapi Tuk Mi\nJanuary 3, 2021 Cherry News\nSangau-1 YLA Nih Thi Lakin An Vuakmi??? Kyaw Kyaw Thihnak Kongah Mipi Theih Dingah A Tha Tiah Ka Ruah Mi Hna\nKan unau Kyaw Kyaw thihnak kongah ‘YLA NIH AN THAH’ tite hna, “KAN THAH LO” an ti mi le Kyaw Kyaw ruak “POSRMORTEM” kong kan ceih lengmang mi hna sullam a ngei tuk lai ti mi zumhnak ka ngei lo, a dik mi biachahnak a chuahter lai timi zawng ka zum lo. Mizoram ah ‘Veto Power’ a ngei mi YMA le YLA hna hi Mizoram mipi le a Cozah zawng nih an tih taktak mi hna an si i, mi zawnruah le bawmh a herh mi bawmtu tiah an i ti ko nain an duh lomi thil a tuah mi hna “Hrem” le “Thah” zei a rel lomi, cozah zawng nih an lungtlinh a timh pengmi NGO an si. Mizoram a cozah zawng nih “An Cathanh” le “Thil An Halmi” paoh cu a dih lakin a pawm piak hna i a tuah piak peng mi hna an si i, an duh poah in khua a sa mi an si.\nIndia ram ah a sang bik biaceihnak “’Supereme Court’ hmanhah tazcuai hna usihlaw, “An Zei Pawi” lai lo. Zeiruangah kan ti a si ahcun, India phaisa ningcang loin an hmuh mi le “Lih Bil” an tuah mi chungin an rumnak hi a tamtuk hringhran lai timi hi zumhnak ka ngei. Culawng a si rih lo! Mizoram Cozah sinah a herh zat phaisa an hal lai i, a pek hrimhrim fawn hna lai. Cu an phaisa cu, “Court” (Tazacuainak zung) kal nak, lakphakti dinnak le “ Sihni Hlannak”, a hlei mi cu an zalah an i sanh lai i cheukhat nih an i rumpi khawh, timi hi hotal nih kan chim kho lai maw?\nHihi vanchiat kan tawnmi kan ti lai maw, mit au buin hlennak kan ti lai dah, theihthiam le chimfian a harnak zawn tampi a um. Atu Kyaw Kyaw a thihnak kongah hin YLA Zung leiin Cathanh an chuah mi ah an dik nak kong an chim hlei ah Mithi chungkhar tuarpi nak le mipi ngaihthiam halnak a pelpawi te hmanh an chim lo. Hi thihlohnak hi an chunmang a si tiah ti hmanh usihlaw, kan palh lai lo dah! Cun, YMA daite in an um, Thawngzamhtu bu an i thup, Mizoram Palek le Cozah zawng an vuaknak hna, an vuak hrimhrim timi YLA President pa nih a chimmi hna, an hrem lio video hna le an vuak nak hmepe a um ko mi le an hmuh ko nain, “Cengkawl” bantukin daite in an um ko i, an i thup ko! Mizoram bantuk ah hin cun, sifak le mirum dirhmun le sining hi an i thlau tuk hringhran. (Mirum cu an thuat ngam hna lo) Kan bia a sau tuk lo nak dingah, atang i tette chung hin a tu i thil sual a tuahtu YLA hna hi tlaih cawlh maw, zeitik can poah ah Thong thlak khawh peng, hrem le bia dik an chim nak dingah hrem khawh peng nak caah a za cikcek mi an si timi hi ka hmuh ning a silo hmanah “India Upadi Buarnak “ hrim hrim a si.\nKawl ram nih atu bantuk khin Mizoram ah thil sual tuah ve usihlaw, ‘Voi Thongkhat Nak Tam’ hrem an silo ah, an thah diam cang lai. Zei a si hmanh ah atang i tette pawl hna hi zohti tuah hna usih: 1. YLA President Pu Ram Cung hrimhrim nih Khaw kyaw hi voi-3 cio kan vuak tiah a ti.(Pholeng). Hihi upadi buar a si caah tlaih khawh cawlh an si. 2. A zaw mi a si hleiah mi derthawm a si ti theih ko nain, Mizoram a kih lio bik le thlasik tii a kih saling 27 December 2020 Zarhpini tlai ah hramhram in tii chungah an luhter i nga a thi cia mi an lak ter fawn i, a therh ning le a bat ning zawng video an thlah mi ah fiangte in hmuh khawh a si.(YLA President pa hrimhrim nih a chim mi a si). Hi zawng hi tlaih le hrem khawhnak caah a tling mi tette a si.\n3. Kyaw Kyaw a riahnak hmun i an um lio ah, tii zawng amah tein a cawi kho lo i, kan cawi piak tiah an ti. Cutluk in a ba mi nih cun zeitindah tii chung ahcun a lut lai i hitluk ti a kik mi chungah cun a luh lai? i Nga a thi cia mi cu a va lak khawh rih lai? Lih a silo hmanah Lih an chim ruangah hrem tlak hrimhrim an si. 4. An mah hrimhrim nih video an thlak, an hrem i a ba tuk ti a fiang. Hi Kyaw Kyaw video an lak mi lawng hmanh hin, tlaih maw hrem cu an tlak hrimhrim. Tette dang zawng a hau rih in ka thei lo.\n5. Kyaw Kyaw an tuk nak le hrem nak hmape zawng hmanthlak cung hmanh in a fiang tuk i hi nak in a fiang deuh mi tette dang zeidah a herh rih lai. Mah kut cungah nawlngeihnak chiah in mi hrem le velh hi phung buar a si i tlaih khawh nak caah a tling mi tette a si. 6. A chungkhat hna he remnak kan tuah cang i kan vui tiah an ti. A ruak a um lio hrimhrim ah Kyaw Kyaw hringtu a nu nih rak phun hlah u tiah an Pastor pa he an nawl hna i, Kyaw Kyaw a Nu a chuahkeh nak Cawngthia khua mi hna nih a ruak kan pe u tiah an nawl len hna nain an pe duh hna lo. Hi zawng hi lih in mipi hlennak le Mithi chungkhat zei rel lo nak a si i tlaih le hrem an in ding hrimhrim a si.\n7. A donghnak ah an bia chim mi hi an thlen lengmang i a chel ah voi-2 cio kan tuk an ti, a chel ah voi-3 cio kan tuk an ti, a chel ah voikhat hnih kan tuk an ti. YLA zungthen(Sub-Headquaters) pawl zawng hi hika thahnawnnak? ah hin thukpi in an i tel ve ti hi a fiang ngaingai. Kha tluk hma a pu ko mi kha ‘Postmortem’ tuah loin Kyaw Kyaw a thih nak a ruang an tial mi ah “Thawh Chuah Tilo, Thaw Dih” (Heart attack) tiin an tial. Siibawi zawng sawm lo le Postmortem zawng tuahter loin, lih le phuahchawm in “Heart Attack” tiah an ti sawhsawh. Hihi mipi zeirel lo le mithi chungkhar zawmhtaihnak a ngan bik a si. Tlaih an si loah hrem a phu hrimhrim. YLA Cathanh ah ‘Nan Duh Ahcun Postmortem Tuah Dingin Kan Redi Peng Ko’ tiah an ti than hawi. Hihi Mipi le mithi chungkhar zeirel lo nak le zei an kan rel lo nak an langhter mi a si caah ningzah tal hi thei hna sehlaw a tha ngai hnga. Tutan ahcun hika tiang hi kan langhter rih lai i a herh ningin kan peh than te lai. Kaa lawm. Salai PK\n← Ted Cruz le a dang senators 11 nih January 6 ah electoral college results, certification tuahnak doh in vote thlak an itimhmi\nTrump Caah Thawngpang Pakhat A Chuah Than, A Donghnak A Si Cang Men Lai →


Sii Din Hau Loin Thikai Zawtnak Damter Ning Phun(5) – Lai Holh News\nSii Din Hau Loin Thikai Zawtnak Damter Ning Phun(5)\nBy ronaldaung on March 1, 2019\nMah thil phun(5) na tuahnak nih hin na ngandamnak le na nunning an thlen pinah na thikai a ttum lai i lung zawtnak chung zongin an khamh lai.\nThikai zawtnak hi phunhnih in tthen a si.Stage I hypertension (stage 1 thikai zawtnak) cung lei 130-139 tanglei 80-90) le Stage II hypertension (stage 2 thikai zawtnak) cunglei 140>tanglei 90> tiin tthen an si.Stage II hi cu minung kan nunnak ah ttihnung asi pah cang.\nThikai (high blood pressure) ka neih ti naa theih ahcun siidin kongah na buai kho men.Kan Lairam zongah hin thikai zawtnak ruangah a liammi an tam ngai cang.Kan umtu ning le kan sining a tthat lo ruang zongah a si kho men.Asinain hi thil phunnga nih hin na ngandamnak lei le a bikin na thikai zawtnak ah tampi an thlen lai.\n1.Na rihnak (pound) Kha Zor Ter\nNa rihnak (Pound) a kai asi ahcun na thikai kha a zual ve ko lai.Na thau deuh le na pound a kai asiahcun na thikal a hman lai lo i zaan na aih tikah na thawchuah a hman lai lo.Zaan ah ttha tein naa hngilh kho ti lai lo.A thaumi sa ei i sum law na pound ching kaiter bak hlah.\n2.Caanhman Tein Cawlcanghnak(Exercise) Tuah\nCaanhman tein exercise tuah ning- Zarhkhat ah Minute 150 tuah ding or zarh donghnak leini ah min 30 tuah ding.Mahti cawlcanghnak na tuahkhawh asiahcun 6-8 mmHg lengmang na thi a ttum ko lai. Cawlcanghnak tuah loin na um tthan asiahcun na thi a kai kho tthanmi asi caah caan hman teiin tuuahpeng a hau tinak a si.\n3. Anhrinhnah le Theitlai Tampi In Ei\nAnhringso tampi na ei ahcun na thikal a ttha lai i na thii a ttum zau lai.Thingthei tampi na eipiakk ve asiahcun vitamin C tampi na ngah lai i na thi zong a thian lai caah na thikai kha a tum ve ko lai.\n4. Zuu Din Caan A Ri (Limit) Tuah\nAsi ning tein zuu dinnak nih hin thikai zong hi a ttumter ve. Zuu caah cun nikhat caah 1.5 ounces ,beer caah cun nikhat ah 12 ounces le wine caah cun nikhat ah 6 ounces dinpiak ahcun na thikai a ttum ve ko lai.Asinain asi lo ningpi in le luan lak in na din asiahcun na thikai ttum loin a zual tertu asi lai.\n5. Kuatzuuk I Phiak\nKuat na zuuk asiahcun na lung thahri ( veins le artery) ah thikal a hman lo i lung nih ttha tein rian a ttuan kho ti lo, cu ruangah cun kuat na zuuk peng asiahcun na thikai a ttum kho ti lai lo.


US CU BUAICHIN LENGMANG DAWH SI CANG, BIDEN ZONG LUAT DAWH SI TI LO – The Chinlung Post\nSalai Lairamthang: Joe Biden Zong Impeachment Tuah An Timh. REPUBLICAN Rep. Marjorie Taylor Greene nih Joe Biden President a tuan ni thawk ah Impeachment tuah dingah House ah ka chuahpi colh lai tiah tuchun ah a chim. Biden nih Vice President nawlngeihnak hmang in a fapa miakmainak caah power abuse a tuah Vice Prdsident sinak hmang in a fapa caah Chinese energy companies le Ukrainian energy companies, Burisma sin in phaisa miilion in eihmuarnak an tuah, Cucaah president rian a thawk ni ah phuah colh dingah kan chuahpi lai tiah Greene nih a chim.\nSenate meeting cu January 19 lawngah meeting tuah a si lai caah President Trump a dinh tiangah tazacuainak dih khawh dawh a si lai lo. Januarty 21 ah President Trump cu a din lai i, Joe Biden nih President rian a thawk colh ve lai. Senate i taza an cuai zongah Democrats nih tei khawhnak lam a um lo Senate i cheuthum cheu hnih vote lawng in President Trump cu phuah khawh a si.\nSenate ah Democrat le Republican cu vote 50 veve lawng an ngei. Senate i cheu thum cheu hnih vote lawng in Trump cu sual dantatnak pek khawh a si. Mah an tuah khawh lawngah Donald Trump cu President thimnak ah i cuh kho ti lo ding in an kham khawh lai. Republican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi lai. Cattialtu Salai Lairamthang


Barcelona nih Laliga ah tuanbia thar an tial kho lai maw? – LAICOMM\nBarcelona nih Laliga ah tuanbia thar an tial kho lai maw?\nTuzan kawlram lei sumilam 1:15AM ah vawlei cung a thabik le zohnuamnbik tiah mipi nih ruah mi Barcelona le Real Madrid hna i El Clasico puai cu tu zaan ah an i zuam cang lai. Mipi nih theih cia a si bantuk in Barcelona nih tukum season ah Laliga Champion cu an co cang mi a si. Tutan an i zuamnak ding ah Barcelona caah zeiti paoh in result a chuah zong ah a poi ti lo.\nSihmanh sehlaw anmah club caah puaikhat hmah sungh lo timi tuanbia thar tial kho nak ding caah caan than an ngei. Nan theih cio bangin Barcelona cu Laliga ah puai (34) a zuam i puaikhat te hmanh an sung rih lo. Laliga ah puaikhat te hmanh sungh lo in champion si khawh nak ding caah Barcelona nih puai 4 lawng celh ding an nei cang. Tuzaan El Clasio ah Barcelona an sungh lo cun Laliga ah kumkhat chung sunghnak tong lo tein champion dirhmun ah tuanbia thar a tial khawh lai.\nTutan ah Real Madrid he an rak i ton cu an caah a poi tuk hringhran ko. Barcelona nih tuanbia tar tial an timh mi cu Real Madrid ruang ah a rawk kho mi si. Voikhat nak an rak i zuamah Barcelona nih 3-0 in an rak te hna. Tuzaan zong Real Madrid sin ah teinak hmuh ding in an rak i zuam than ko lai. Barcelona nih Real Madrid sin ah an sungh lo cun tukum Laliga ah puaikhat hmanh sung lo in champion a co kho ding dirhmun a phan ding an si.\nPrevious Goal thun thiambik laksawng Aung Thu nih a co kho lai maw?\nNext မ်က္မွန္ တသက္လံုး လြတ္ေစေသာ ေဆးနည္း


Pa Ni Tuanbia Tawi (A Brief History of Father’s Day) - Senri Cazual\nAmerican Civil War veteran William Jackson Smart fanu Sonora Smart Dodd (Feb.18.1882 Jenny Lind, Sebastian County, Arkansas) nih a rak thawkmi Father’s Day kan hmannak hi kum 100 lengkai kan lut cang hna. Mrs. Sonora nih harsatnak phunkip paltlang in aa zuamnak nih nihin ah cun ram tampi hna nih innchungkhar ah lubik a simi pale hi zeitluk sunglawi dah an si timi an kan hngalter ṭhanmi hmuh tikah lunglawmh awk ngaingai a si. Nain scholars cheukhat hna nih an tuak ning ah Father’s Day conglawmhnak hi kum 4000 leng hrawng khan rak hman cangmi a si tiah an ti. A tanglei ah fiang deuh in vun zoh tuah hna usi.\nPa Ni Rak Hman Hmasanak Tuanbia\nScholars cheukhat an zumh ning ah ‘Pa Ni’ a thawhkehnak hi a hnubik i a hung langmi (latest phenomenon) thil (atu Father’s Day kan hmanmi) hi a si lo. Father’s Day hi Babylon a rawhral lio hrawng hin Pale upat peknak hmelchunhnak hi a rak um cang timi hi an zumhning cu si. An record ah kum 4000 lio hrawng hin pa hngakchia a min Elmesu tiah auhmi pa nih a pa upat peknak ca ah tlak in sermi catlap (clay card) hmang in ca a rak kuat. Cun Elmesu nih Babylon ram pa vialte cu ngamdamnak le lu-nun saunak ngei dingin a saduhthah a rak langhter. Hi hnu Elmesu le a pa kong hi record a um ti lo. Elmesu nih a rak hmanmi Father’s Day hi zungkhar ni tiangin rak hman a si lo tik ah a hnu ah cun a lo ṭhan ve.\nUS ah Pa Ni Tuanbia\nTuchan Father’s Day conglawmh hmasacemnak cu USA in i thawk i vawlei kildeng tiang a phan cang. Ram tampi le miphun tampi hna nih Father’s Day hi ulhmi le sunlawih ciomi ni zong ah a hung i chuah. Vawlei mi tampi nih Mrs. Sonora a thil tuahmi cungah upat hmaizahnak an pek.\nMrs. Sonora nih kum 1909 ‘Nu Ni’ thawngṭha chim a ngaih lio hin ‘Pa Ni’ conglawmhnak zong hi tuah si ve seh ti hi a lungthin chungah a um. Kum 27 hrawng a simi Mrs. Sonora nih nule upat peknak hmanh a um ahcun zeicahdah chungkhar ah lubik a simi pale cu upat peknak ni cu kan serpiak ve hna lai lo tiah a rak ti. Mrs. Sonora kum 16 a si ah a nu (Ellen Victoria Cheek Smart) cu naucung in mual a rak liam. Cu tikah a pa nih a fale pa11 ruk (Ellen nih a hrintakmi bawhte telh in fapa 5 le Sonora) cu a cawmken hna. A pa sinin a hmuhmi dawtnak ruangah fakpiin a pa upat peknak ca ah Father’s Day tuah kha aa zuam.\nMrs. Anna Jarvis nih a thawmi Mother’s Day conglawmhnak nih Mrs. Dodd a lungthin chungah fakpiin rian a ṭuan. Cu tikah Dodd nih US ah Father’s Day conglawmh dingin campaign a rak thawk i forhfialnak zong a rak tuah hna. Dodd nih a chuahpimi ruahnak cu the Spokane Ministerial Association and the local Young Men’s Christian Association (YMCA) nih hnatlakpinak an rak ngeih i June 19, 1910 kum ah a voi khatnak bik Father’s Day cu an rak tuah.\nPresident Woodrow Wilson nih 1916 kum lioah Spokane khua Father’s Day conglawmhnak ah Pa Ni hi zungkhar ni ah ser a duhnak zong a chim nain Congress phu hna nih chawlehthalnak ah a can sual lai kha an phan ca ah an hnawl. President Calvin Coolidge nih 1924 kum ah Pa Ni cu ram mi hna nih ulh ni si dingin forhfialnak a rak tuah hna nain ramchung bia chawkvai (congress phu hna nih an soisel) ruangah rak phih ṭhan a si.\nMaine Senator Margaret Chase Smith nih 1957 kum ah hringtu nu le pa pahnihte kan ngeihmi chungin ‘Nu Ni’ sunlawihnak kan tuah lioah Pale upat peknak ni cu kum 40 chung nan hnawl (a hmu lo bantuk tein nan um) tiah a rak soisel hna. Presiden Lyndon B. Johnson nih 1966 kum ah ‘Pa Ni’ conglawmh upat peknak ni cu June a zarh thum nak ni ah tuah si seh a rak ti. Cu ti kum ruk a rauh hnu ah President Richard Nixon nih 1972 kum ah ‘Pa Ni’ cu zungzal ulh ni si dingin kutzung namnak a rak tuah. Mrs. Sonora Smart Dodd cu the World’s Fair in Spokane nih 1974 kum ah upat peknak an rak ngeih. Cu hnu kum li a liam hnu 1978 kum, a kum 96 a si ah hi vawlei harsat tuarnak in zungzal retheih a um ti lonak hmun Pathian sinah aa dinh hi a si.\nZohchihmi: history of father’s day\nPreviousKhrihfa Mit In Muslim Zohnak\nNextZei Tin Dah Phaisa Tampi Kan Khon Khawh Lai?


US Kalnak Kong Thawngpang Ttha Kan Hrawmh Hna – Chin Modern News\nAtu lio vawlei cung thawngpang le thil sining ruangah ramthumnak kal le ralzam riantuannak zong fak ngaingai in a hung zor. Mi tampi nihcun ramthumnak kal hna cu a um rua lo tiah a ruatmi zong rak um khawh a si.\nA si nain, kan hnung thla ah ka rak thanh cang bantukin US le Canada ram ahcun ralzam a kalmi um lengmang a si ko. July thla chung ramthumnak kalmi, a tang hi hmet>>>>>\nA cung tlang ka tar bantukin US nih August thla le September thla chungah ralzam a lak dingmi milu a vun karhter ngaingai. September thla cu US cozah nih kum khat ca federal budget an rel donghnak thla a si bantukin ramchung ah ralzam tam cem an luhter hna caan/thla zong a si tawn.\nOctober thla incun kum vui ralzam an cohlan/laak than dingmi milu zat President Donald Trump nih min a thut than cang lai.\nMalaysia ram um, ralzam chungin (Tukum) September thla dih tiangah US a kal dingmi milu zat cu minung 200 in 300 karlak a si lai. Mah chungah ahhin thi-cheknak aa tuah cangmi hna caah cun thawngpang ttha ngaingai a si ko.\nCucaah, US kal dingin thi-cheknak aa tuah cangmi nan si ahcun phone tlaih daithlang lo a hau lai. Ngakchia nonal deuh a ngeimi hna zong nih fale ngandamnak ah ralrin le zohkhenh deuh a hau lai. Dam lonak thil hme tete a simi mit fah, tlangrai, taksat, khuh, tak bo, tbk ruangah leet nan ton sual ahcun US cu nan theih cio bantukin caan ttha hmuh than a fawi lo ngaimi a si caah ralrin a ttha.


ATU HI THANTLANG AH BOMB LE MEITHAL A PUAK THLUAHMAH RIH – The Chinlung Post\nBreaking News: Sui Thantlang khuachung ah Bomb le meithal thawng a thangtthan hoi. Thantlang mipi caah thlacamnak in bawmcio hna usih. Tuchun zongah Thantlang khuachung ah kahdohnak a chuak i, mipi lei zeisualnak ngeilo ralhrang kawlralkap kuanfang nih minung zeimawzat an khen hna. Atu zong hriamnam ngan bomb le meithal thawng a thang cuahmah.\nThawngpang dang: Kabawtoe(ကေဘာတူ) hmun in ralhrang phu hna nih umhmun an khuarnak riahbuk 2 cu nizaan suimilam 4:00 hrawngah KNU, KNLA le KNDO nih an lak khawh tiah theih a si.KNU brigade 3 in Kayin mipi vengtu ralkap KNDO battalion 3 phu le KNU brigade 5 in KNLA phu hna i fonh in KNU,Kayin hmunhma brigade 3 le brigade 5 kar Kabawtoe hmunhma in ralhrang phu hna umhmun khuarnak riahbuk cu doh in kan lak khawh tiah KNU nih a thanh.\nRalhrang phu hna umhmun riahbuk cu kahdoh in lak a si hnu ah, ralhrang phu hna nih cuka hmun pawng le KNU-Mutraw(မူေၾတာ္) pengkomh Yaymupalaw(ယယ္မူပေလာ) khua cu vanlawng in zohfelnak le checkhlatnak an tuah tiah an langhter. Hi i kahdohnak ah minung zeizatdah an nunnak a liam i minung zeizat dah hliamhma an tuar timi theih a si rih lo.Source-KNU\nKUT BENG HNA USIH, RALHRANG SAKHAN PAHNIH AN LAK KHAWH


Taungphyu khua kahdohnak ah PDF 57 tlaih an tong, Thantlang peng Vanzang khua ah inn a kaang – Thechinlandtoday\nTaungphyu khua kahdohnak ah PDF 57 tlaih an tong, Thantlang peng Vanzang khua ah inn a kaang\nadmin July 29, 2021 Leave a Comment on Taungphyu khua kahdohnak ah PDF 57 tlaih an tong, Thantlang peng Vanzang khua ah inn a kaang\nJuly 28, zinglei sang i Minkin peng, Taungphyu khua i kahnak ah Minkin PDF 57 cu raalhrang zuat mi hriamtlai dalan nih an tlaih hna. Khuami nih bia i ruah ding in an auh hna i an hlen hna ca ah; hriamnam lo in bia i ceih ding in a kal mi PDF chungtel minung 57 cu an tlaih hna tiah DVB nih cun a langhter.\nThantlang peng Vanzang khua ah inn a kaang July 29 zinglei suimilaam 3:50 hrawng ah Thantlang peng Vanzang khua ah inn khat a kaang tiah khuami hna sin in kan theih. A kaang mi inn cu Pu Thawng Uk Cung inn a si i a pawng inn pakhat zong tlawmpal a kanghchih nain khuami nih an hmih khawh. Inn a kangh lio ah hin, inn ngeitu Pu Thawng Uk Cung le a nupi cu lo ah an riak i inn hngaktu an um lo tiah khuami nih an chim.\nInn ngeitu lo ah an riah kar ah a kaang mi a si. An fale zong an pi le inn ah an chiah ta hna le inn ah mi an um lo,” tiah Vanzang khuami pakhat nih The Hakha Post ah a chim. A kaang mi inn chung thilri zei hmanh an chuah manh lo i zei ruang ah dah a kangh ti mi fiang in hngalh a si rih lo nain vok rawl chuannak mei in aa thawk mi a si kho, ti zong a chim. Vanzang khua cu Thantlang peng, Vanzang tlang ah a um mi, inn 100 fai khuasaknak khua a si.\nSurkhua ah thla hnih ca electric mei man SAC kuttang riantuan nih an hal hna tiah HCJ nih langhte →\n← Mindat township chhunga inkahna avangin khaw 10-a mite ramhnuai lamah raltlan